hotchpotch/miracl-hf-unified huggingface dataset:
ฮอร์ดัน (จังหวัดกีมารัส)
ฮอร์ดัน เป็นเทศบาลระดับที่ 3 และเป็นเมืองศูนย์กลางของจังหวัดกีมารัส ประเทศฟิลิปปินส์ จากการสำมะโนในปี ค.ศ. 2015 มีประชากร 36,096 คน เนื่องจากตัวเทศบาลตั้งอยู่ใกล้กับอีโลอีโลซิตี จึงได้เป็นศูนย์กลางด้านพาณิชยกรรมของเกาะ
ฮอร์ดันมีอาณาเขตติดต่อกับเทศบาลสามแห่ง ได้แก่ บูเวนาบิสตาทางทิศเหนือ, ซันโลเรนโซทางทิศตะวันออก และซีบูนักทางทิศใต้
ฮอร์ดันมีบารังไกย์ทั้งหมด 14 แห่ง ดังนี้
ดาโคตา ไค
เชอรี คราวลีย์ (Cheree Crowley; ) เป็นนักมวยปล้ำอาชีพชาวนิวซีแลนด์เชื้อสายชาวซามัวและชาวไอริช ปัจจุบันได้เซ็นสัญญากับ WWE ซึ่งเธอได้ร่วมฝึกค่ายพัฒนาทักษะ NXT ในนาม ดาโคตา ไค (Dakota Kai) ในนาม อีวี (Evie) เธอได้ปล้ำในสมาคม Impact Pro Wrestling, Shimmer Women Athletes, Shine Wrestling และ Pro Wrestling Women's Alliance ในซิดนีย์ออสเตรเลียซึ่งเธอเป็นอดีตแชมป์ PWWA ในสมาคม Impact Pro Wrestling ที่ประเทศนิวซีแลนด์ซึ่งเธอเป็นอดีตแชมป์หญิง IPW สามครั้ง
แมเมิน
แมเมิน () หรือในภาษาฮีบรูว่า มัมโมน () เป็นศัพท์ปรากฎในคัมภีร์ไบเบิลภาคพันธสัญญาใหม่ มีความหมายถึงเงิน สมบัติพัสถาน หรือสิ่งใดก็ตามที่แสดงถึงความมั่งคั่ง แต่ในสมัยกลาง แมเมินกลายเป็นตัวตนหนึ่งในฐานะเทพแห่งวัตถุสิ่งของ และบางครั้งก็ว่าเขาเป็นหนึ่งในเจ็ดเจ้านรกโดยถือเป็นตัวตนที่สะท้อน "โลภะ" อันเป็นหนึ่งในบาปเจ็ดประการ กวีชาวอังกฤษอย่างจอห์น มิลตัน เคยอธิบายไว้ในงานเขียนของเขาว่าแมเมินเป็นเทพตกสวรรค์ซึ่งให้ค่าสมบัติทางโลกเหนือสิ่งอื่นใด หนังสือนิรยภูมินุกรมระบุว่าแมเมินเป็นทูตจากนรกประจำประเทศอังกฤษ
กองทัพประชาชนโปแลนด์
กองทัพประชาชนโปแลนด์ ( , LWP) มีรากฐานมาจากกองทัพโปแลนด์ตะวันออก (ค.ศ. 1943–1945) ได้มีการจัดระเบียบส่วนราชการ ยกสถานะขึ้นเป็นกองทัพ (ค.ศ. 1945–1989) ในสมัยรัฐบาลคอมมิวนิสต์ (สาธารณรัฐประชาชนโปแลนด์ ตั้งแต่ ค.ศ. 1952) ภายใต้การบังคับบัญชาชี้นำของสหพรรคแรงงานโปแลนด์.
ชื่ออย่างเป็นทางการของกองทัพประชาชนโปแลนด์ในแต่ละสมัย มีดังต่อไปนี้: "Armia Polska w ZSRR" (กองทัพโปแลนด์ในสหภาพโซเวียต) ค.ศ. 1943–1944, "Wojsko Polskie" (กองกำลังโปแลนด์) และ "Siły Zbrojne Rzeczpospolitej Polskiej" (กองทัพสาธารณรัฐโปแลนด์) ค.ศ. 1944–1952 และ ตั้งแต่ ค.ศ. 1952 "Siły Zbrojne Polskiej Rzeczypospolitej Ludowej" (กองทัพสาธารณรัฐประชาชนโปแลนด์)
พระครูธรรมกิจโกวิท (ยงยุทธ ธมฺมโกสโล)
พระครูธรรมกิจโกวิท (หลวงพ่อยงยุทธ ธมฺมโกสโล) อดีตเจ้าอาวาสวัดเขาไม้แดง ท่านผู้ริเริ่มสร้างวัดเขาไม้แดง อำเภอศรีราชา จังหวัดชลบุรี เป็นพระเกจิอาจารย์ชื่อดังของเมืองชลบุรี มีเมตตาธรรมสูง มักน้อยถือสันโดษ มีพลังจิตที่เข้มขลังอาคมที่แก่กล้า นามของท่านจึงขจรขจายไปไกลทั่วภาคตะวันออก หลวงพ่อยงยุทธสังขารท่านไม่เน่าเปื่อย ทางวัดได้นำสังขารท่านเก็บไว้ในรูปหล่อยืนธุดงค์ เพื่อให้ศิษยานุศิษย์และประชาชนทั่วไปได้กราบไหว้สักการะตลอดไป
พระครูธรรมกิจโกวิท ท่านมีนามเดิมว่า " จำปี " นามสกุล " แก้วไพรำ " เกิดเมื่อวันที่ 17 กันยายน 2470 ตรงกับวันเสาร์ แรม 8 ค่ำ เดือน 10 ปีเถาะ ในเรือนแพจอดอยู่ในแม่น้ำเจ้าพระยา หน้าอำเภอไชโย จ.อ่างทอง โยมบิดา-มารดาชื่อ นายเชียง และ นางถุงเงิน แก้วรำไพ ครอบครัวมีพี่น้อง 5 คน เป็นชาย 4 คน หญิง 4 คน
เมื่อช่วงวัยเด็ก ตอนอายุได้ 3 ขวบ ได้เรียนหนังสือแถบๆ บ้านแพ พ่อกับแม่ได้ไปฝากกับญาติผู้ใหญ่คนหนึ่ง คือ พระครูโกวิทนวการ หรือหลวงปู่โห้ เจ้าอาวาสวัดวงษ์ภาศนาราม จ.อ่างทอง เพื่อให้ได้ศึกษาเล่าเรียน ก่อนได้เข้ารับการศึกษาในระดับชั้นประถมศึกษาที่โรงเรียนวัดมะขาม กระทั่งจบชั้นประถมศึกษาปีที่ 7 หลังจากนั้นก็ได้ศึกษาต่อที่ โรงเรียนปัทมโรจน์วิทยาคม ซึ่งเป็นโรงเรียนประจำจังหวัดอ่างทอง จบชั้นมัธยมศึกษาปีที่ 6
ต่อมาท่านได้เปลี่ยนชื่อเป็น ยงยุทธ หลังจากนั้นได้เดินทางมาศึกษาต่อที่โรงเรียน (วุฑฒิศึกษา หรือ สตรีวุฑฒิศึกษา) แถวฝั่งธนบุรี กรุงเทพฯ จบชั้นมัธยมศึกษาปีที่ 8 ก่อนที่จะทำงานช่วงเช้าที่ วิทยุการบิน แห่งประเทศไทย
เมื่อท่านอายุ 23 ปี ได้ลางานพักผ่อน 15 วัน และท่านตัดสินใจบวช เพื่อทดแทนคุณบิดา-มารดา ณ วัดบ้านป่า ตำบลตรีณรงค์ อำเภอไชโย จังหวัดอ่างทอง โดยมี
ท่านได้รับฉายาทางธรรมว่า " ธมฺมโกสโล "
ครั้นใกล้ครบกำหนดลางาน 15 วัน ปรากฏว่า พระยงยุทธไม่ยอมลาสิกขาบท ตัดสินใจบวชต่อ เพื่อศึกษาพระธรรมวินัย อีกทั้งมุ่งมั่นฝึกฝนกัมมัฏฐาน จนเกิดความสุขสงบทางใจ
ท่านได้มีโอกาสศึกษาวิปัสสนากัมมัฏฐาน จากหลวงปู่ลิ้ม วัดไทรใต้ จ.นครสวรรค์ และครูจาบ สุวรรณ เป็นฆราวาส เชี่ยวชาญด้านกสิณมาก
ในปี พ.ศ. 2502 ท่านได้ออกเดินธุดงค์ผ่านมา จ.ชลบุรี พบว่าบริเวณเขาไม้แดงนั้น มีความร่มรื่นอาณาบริเวณเงียบสงบ ท่านตัดสินใจจะสร้างวัดที่เขาไม้แดง เริ่มจากพัฒนาสร้างศาสนสถานชั่วคราว เป็นกุฏิที่พักสงฆ์ หรือศาลาโรงธรรมอื่นๆ ทำด้วยไม้ และมุงด้วยจาก
เรื่องราวของพระอาจารย์ยงยุทธ ได้ทราบไปถึง จอมพลสฤษดิ์ ธนะรัชต์ นายกรัฐมนตรีในขณะนั้น ให้ความสนับสนุนส่งเสริม มอบหมายให้เจ้าหน้าที่ทหารจำนวนหนึ่งไปตรวจสอบสถานที่และทำรายงานมาเสนอทางราชการ แต่ผ่านไปเพียง 3 เดือน จอมพลสฤษดิ์ ได้ถึงแก่อสัญกรรม ทำให้แผนพัฒนาวัดเขาไม้แดงหยุดชะงักไป
เมื่อหลวงพ่อยงยุทธ เข้าสู่วัยชรา ท่านก็มีโรคประจำตัว คือ โรคหัวใจ ต้องเข้าพักรักษาตัวที่โรงพยาบาลสมเด็จพระบรมราชเทวี ณ ศรีราชา ในวันที่ 1 พฤศจิกายน พ.ศ. 2545 ด้วยโรคถุงน้ำดีอักเสบ และโรคหัวใจ หลวงพ่อยงยุทธ ได้มรณภาพด้วยอาการอันสงบ เมื่อวันที่ 17 พฤศจิกายน พ.ศ. 2545 เวลา 05.45 น. สิริอายุ 75 ปี 2 เดือน พรรษา 52
สงครามประชาชน
สงครามประชาชน () หรือเรียก สงครามประชาชนยืดเยื้อ เป็นยุทธศาสตร์การทหาร-การเมืองที่ผู้นำปฏิวัติคอมมิวนิสต์และการเมืองชาวจีน เหมา เจ๋อตง (ค.ศ. 1893–1976) พัฒนาขึ้นครั้งแรก มโนทัศน์เบื้องต้นคือการรักษาการสนับสนุนของประชาชนและล่อข้าศึกให้อยู่ลึกเข้ามาในชนบท (เป็นการยืดเส้นทางกำลังบำรุง) ที่ซึ่งประชาชนจะทำให้ข้าศึกหมดกำลังโดยการสงครามเคลื่อนที่และกองโจรผสมกัน คอมมิวนิสต์ใช้ยุทธศาสตร์ดังกล่าวต่อกองทัพจักรวรรดิญี่ปุ่นในสงครามโลกครั้งที่สองและรัฐบาลคอมมิวนิสต์ใช้ในสงครามกลางเมืองจีน
นักลัทธิเหมาใช้คำนี้เป็นยุทธศาสตร์การต่อสู้ปฏิวัติด้วยอาวุธระยะยาว หลังสงครามจีน–เวียดนาม ค.ศ. 1979 เติ้ง เสี่ยวผิงเลิกใช้สงครามประชาชนแล้วใช้ "สงครามประชาชนภายใต้ภาวะสมัยใหม่" แทน ซึ่งเปลี่ยนจากการพึ่งพาจำนวนพลเป็นเทคโยโลยีแทน ด้วยการรับ "สังคมนิยมที่มีลักษณะจีน" การปฏิรูปเศรษฐกิจขับเคลื่อนการลงทุนทางทหารและเทคโนโลยี นอกจากนี้ยังลดจำนวนกำลังพลและส่งเสริมความเป็นอาชีพแทน
เวียดกงใช้ยุทธศาสตร์สงครามประชาชนอย่างหนักในสงครามเวียดนาม ทั้งนี้ ไม่ควรสับสนระหว่างสงครามยืดเยื้อกับทฤษฎี "โฟโก" (foco) ที่เช เกบาราและฟีเดล กัสโตรใช้ในการปฏิวัติคิวบา ค.ศ. 1959
คาลีโบ
คาลีโบ, (อักลัน: "Banwa it Kalibo"; ฮีลีไกโนน: "Banwa sang Kalibo"; ) เป็นเทศบาลระดับที่ 1 และเป็นเมืองศูนย์กลางของจังหวัดอักลัน ประเทศฟิลิปปินส์ ในปี ค.ศ. 2015 มีประชากร 80,605 คน คาลีโบตั้งอยู่ทางตะวันตกเฉียงเหนือของเกาะปาไนย์ และเป็นศูนย์กลางการขนส่งไปยังเกาะรีสอร์ตโบราไกย์ ตัวเทศบาลมีชื่อเสียงจากเทศกาลอาตี-อาตีฮัน และป่าชายเลน
คาลีโบมีพื้นที่ 50.75 ตารางกิโลเมตร คิดเป็น 2.79% ของพื้นที่จังหวัดอักลัน
จากการสำมะโนในปี ค.ศ. 2015 คาลีโบมีประชากร 80,605 คน ความหนาแน่นอยู่ที่ 1,600 คนต่อตารางกิโลเมตร และในปี ค.ศ. 2016 พบว่ามีผู้มีสิทธิ์ในการเลือกตั้ง 46,096 คน ภาษาหลักที่ใช้คือภาษาอักลัน รองลงมาคือภาษาฮีลีไกโนน
จากมะนิลา สามารถเดินทางอากาศยานมายังคาลีโบโดยใช้เวลา 45 นาที สายการบินที่รองรับเส้นทางนี้ ได้แก่ ฟิลิปปินส์แอร์ไลน์, เซบูแปซิฟิก, แอร์เอเชียเซสต์ และพีเอแอลเอ็กซ์เพรส โดยจะมีการเพิ่มความถี่เที่ยวบินในช่วงเทศกาลอาตี-อาตีฮันในเดือนมกราคม
สายการบินพีเอแอลเอ็กซ์เพรสยังให้บริการเที่ยวบินไปยังเซบูและแอนเจลีส เช่นเดียวกันกับสายการบินแอร์เอเชียฟิลิปปินส์และซีแอร์ ส่วนเที่ยวบินระหว่างประเทศก็มีให้บริการ อาทิ
ท่าอากาศยานนานาชาติคาลีโบ ใช้เวลาเดินทางจากใจกลางเมือง 10 นาที
คาลีโบมีท่าเรือทะเลที่อยู่ใกล้เคียงทั้งหมด 4 แห่ง ดังนี้
การเดินทางทางทะเลจากมะนิลามายังจังหวัดอักลัน ใช้เวลา 14-18 ชั่วโมงโดยประมาณ
นอกจากนี้ยังมีท่าเรือคาตีคลัน ซึ่งสามารถเอารถยนต์เข้าเรือได้ โดยเรือให้บริการระหว่างเกาะลูซอน-วิซายัส-มินดาเนา และสามารถใช้บริการเรือไปยังจังหวัดคาปิซและจังหวัดโรมโบลนได้
การขนส่งสาธารณะในตัวเมือง ให้บริการโดยรถสามล้อเครื่อง รถแท็กซี่ และรถจี๊ปนีย์
คาลีโบอยู่ห่างจากอีโลอีโลซิตี (ใช้เวลา 3 ชั่วโมง), ห่างจากโรซัส (ครึ่งชั่วโมง) และอยู่ห่างจากซันโฮเซ (4 ชั่วโมง) โดยเส้นทางที่กล่าวมานี้ สามารถเดินทางได้โดยรถโดยสารและรถตู้ขนาดเล็ก
ซันโฮเซเดอบูเวนาบิสตา (จังหวัดอันตีเค)
ซันโฮเซเดอบูเวนาบิสตา (กินาไรอา: Banwa kang San Jose de Buenavista; ฮีลีไกโนน: Banwa sang San Jose de Buenavista; ) หรือเรียกสั้น ๆ ว่า ซันโฮเซ เป็นเทศบาลระดับที่ 1 และเป็นเมืองศูนย์กลางของจังหวัดอันตีเค ประเทศฟิลิปปินส์ ในปี ค.ศ. 2015 มีประชากร 62,534 คน เมืองแห่งนี้เคยใช้จัดงานกีฬาปาลาโรงปัมบันซา 2017
โรซัส (จังหวัดคาปิซ)
โรซัส เป็นนครระดับที่ 3 และเป็นเมืองศูนย์กลางของจังหวัดคาปิซ ประเทศฟิลิปปินส์ ในปี ค.ศ. 2015 มีประชากร 167,003 คน โดยก่อนหน้านี้ นครเคยเป็นเทศบาลมี่ชื่อว่า คาปิซ มาก่อน และสถาปนาเป็นนครเมื่อวันที่ 12 พฤษภาคม ค.ศ. 1951 โดยตั้งชื่อนครตามมานูเอล โรฮัส ประธานาธิบดีฟิลิปปินส์คนที่ 4
โรซัสเป็นศูนย์กลางของเกาะปาไนย์ ทั้งในด้านการศึกษา การค้า และเศรษฐกิจ นอกจากนี้ยังมีท้องทะเลที่อุดมสมบูรณ์ จนได้่รับฉายา "เมืองแห่งอาหารทะเลของฟิลิปปินส์" นครแห่งนี้ได้รับรางวัลนครที่สะอาดที่สุดในภูมิภาคคันลูรังคาบีซายาอัน ในงานประกวดความสะอาดและสิ่งแวดล้อมของ Gawad Pangulo sa Kapaligiran (GPK) และกรมสาธารณสุข (DOH) ยังจัดให้ที่นี่เป็นนครที่ปลอดยาสูบอย่างสมบูรณ์ นอกจากนี้ยังได้รับตราประทับเมืองที่ดูแลรักษาความสะอาดยอดเยี่ยมจากกรมการปกครองภายใน (DILG) และชนะเลิศสถานีตำรวจที่ดีที่สุดในภูมิภาค จัดอันดับโดยกรมตำรวจแห่งชาติฟิลิปปินส์
ไอแซค ฮันนี
ไอแซค ฮันนี (เกิดวันที่ 6 มิถุนายน ค.ศ. 1993 ในคูมาซี) เป็นนักฟุตบอลอาชีพชาวกานา ปัจจุบันลงเล่นให้กับสโมสรฟุตบอลจังหวัดอ่างทองในไทยลีก 2
ฮันนีย้ายมาประเทศไทยในช่วงต้นปี ค.ศ. 2012 โดยเข้าร่วมสโมสรฟุตบอลบีอีซี-เทโรศาสนเป็นสโมสรแรก ต่อมาในปี ค.ศ. 2013 เขาถูกปล่อยยืมตัวให้กับสโมสรฟุตบอลจังหวัดสมุทรสงคราม เมื่อหมดสัญญายืมตัว เขาก็กลับสู่บีอีซี-เทโรศาสนอีกครั้ง แต่ในปี ค.ศ. 2014 ก็ถูกปล่อยยืมตัวให้กับสโมสรฟุตบอลแอร์ฟอร์ซ เซ็นทรัล
อิจิฮาระ
อิจิฮาระ ( "Ichihara") สามารถหมายถึง
สงครามอังกฤษ–ซูลู
สงครามอังกฤษ–ชูลู เป็นสงครามระหว่างจักรวรรดิบริติชและราชอาณาจักรซูลู ในปี 1879 หลังจากลอร์ดคายร์นาร์วอนริเริ่มสหพันธรัฐในแคนนาดาได้สำเร็จ จึงมีความคิดว่าความพยายามทางการเมืองคล้ายกันกอปรกับการทัพ อาจประสบความสำเร็จกับราชอาณาจักรแอฟริกา พื้นที่ชนเผ่าและสาธารณะโบเออร์ในแแอฟริกาใต้เช่นกัน ในปี 1876 เชอร์ เฮนรี บาร์เทิล เฟรียร์ ถูกส่งไปเป็นข้าหลวงใหญ่จักรวรรดิบริติชประจำแอฟริกาใต้เพื่อนำแผนดังกล่าวไปปฏิบัติ หนึ่งในอุปสรรคนั้นคือ การมีรัฐเอกราชสาธารณะแอฟริกาใต้ ราชอาณาจักรแห่งซูลูแลนด์ และกองทัพของสองรัฐ
จากความคิดริเริ่มของเฟรียร์ โดยไม่ได้รับคำยินยอมจากรัฐบาลบริติช และด้วยเจตนาเริ่มสงครามกับซูลู ยื่นคำขาดในวันที่ 11 ธันวาคม 1878 ให้กับพระมหากษัตริย์ซูลู เซเตวาโย (Cetshwayo) ซึ่งพระองค์ไม่อาจปฏิบัติตามได้ ที่ข้อตกลงนั้นรวมการปลดประจำการกองทัพและเลิกประเพณีทางวัฒนธรรมสำคัญของตน บาร์เทิล เฟรียร์ ได้ส่งลอร์ดเชล์มฟอร์ดไปบุกครองซูลูแลนด์หลังไม่ยอมปฏิบัติตามคำขาด สงครามนี้ได้เป็นที่รู้จักจากยุทธการนองเลือดเป็นพิเศษหลายครั้ง รวมถึงชัยของซูลูที่ไอแซนด์ลวานา (Isandlwana) ในขั้นแรก ตามมาด้วยความปราชัยของกองทัพซูลูขนาดใหญ่ที่ยุทธการแห่งร็อคส์ดริฟท์ด้วยกำลังบริติชเพียงหยิบมือ สุดท้ายบริเตนชนะและยุติภาวะครอบงำของซูลูในภูมิภาค
ใน ค.ศ 1850 จักรวรรดิบริติช มีอาณานิคมอยู่ทางใต้ของแอฟริกามีอาณาเขตติดต่อกับนิคมที่ดินต่างๆของชาวโบเออร์, อาณาจักรของชาวแอฟริกันต่างๆเช่น อาณาจักรซูลู, และเขตรัฐของชนเผ่าต่างๆ และมีปฏิสัมพันธ์กันและต่อมาด้วยนโยบายการขยายตัวและอาณานิคมเคปได้ก่อตัวขึ้นหลังจากสนธิสัญญา อังกฤษ-ดัตช์ แห่งปี ค.ศ 1814 ได้ยกให้ อาณานิคมดัตช์ของเคปทาวน์ให้กับบริติชและอาณาเขตของมันได้ขยายตัวอย่างมากมายในศตวรรษที่ 19 นาเทาร์ในทางตะวันออกใต้ได้ประกาศเป็นอาณานิคมของจักรวรรดิบริติซในวันที่ 4 พฤษภาคม ค.ศ ·1843หลังจากรัฐบาลบริติชได้ยึดครองสาธารณะโบเออร์แห่งนาเทาร์นำมาซึ่งเป็นเรื่องสำคัญเมื่อบุตรทั้งสามคนและพี่ชายของหัวหน้าเผ่าซูลู ซิราโยได้จัดรวบรวมเข้าปล้นนาเทาร์และได้นำพาผู้หญิงสองคนซึงอยู่ภายใต้การอารักขาบริติช
การค้นพบเพชรพลอยใกล้ลำธาร วาออรริฟเวอร์ 550ไมล์(890 กิโลเมตร)ในบางส่วนของเคปทาวทางตะวันออกเฉียงเหนือได้สิ้นสุดการแยกตัวออกภายในชาวโบเออร์และเปลื่ยนแปลงประวัติศาสตร์ของแอฟริกาใต้ การค้นพบเปนสิ่งกระตุ้นการรีบเร้นค้นหาเพชรซึ่งดึงดูดใจของคนจากทั่วโลกอังซึ่งได้เปลื่ยนคิมเบอร์ลี่กลายเป็นเมืองที่มีประชากร 50000 คนภายใน 5 ปีและดึงดูดความสนใจผลประโยชน์ของจักรวรรดิบริติชในปี ค.ศ 1870 บริติชได้ยึดครองกรีครัวแลนด์ตะวันตกเป็นสถานที่ค้นพบเพชรของเมืองคิมเบอร์ลี่
ใน ค.ศ 1874 ลอร์ด คายร์นาร์วอน รัฐมนตรีกองการแห่งอาณานิคมได้เบิกสหพันธ์ในแคนนาดาอย่างสำเร็จ ก็มีแนวคิดว่าอุบายที่คล้าย ครึงกันอาจใช้งานได้ผลที่แอฟริกาใต้ อุบายของชาวแอฟริกาใต้ที่ร้องเรียกให้ชนกลุ่มน้อยคนผิวขาวที่อยู่เหนือคนผิวดำหมู่มากอันที่อยากจะจัดหาการรวมกำลังแรงงานราคาถูกขนาดใหญู่ให้กับไร่น้ำตาลและเหมืองแร่ของบริติช ลอร์ด คายร์นาร์วอน ได้พยายามในระหว่างแผ่ขยายอิทธิพลของบริติช ใน ค.ศ 1875 เข้าหารัฐโบเออร์แห่งออเร้นฟรีสเตดส์และสาธารณะทรานส์วาลและพยายามที่จะจัดตั้งเครือรัฐแห่งบริตัชและอาณาเขตโบเออร์แต่ว่าผู้นำโบเออร์ได้ปฏิเสธเขา
ลิต้าย
ลิต้าย หรือ ลฺหวี่ไต้ (; 161 — 21 ตุลาคม 256) ชื่อรอง ติงกง () ขุนพลแห่ง ง่อก๊ก ในช่วง ยุคสามก๊ก ของจีนเขาเริ่มต้นรับราชการในช่วงปลาย ราชวงศ์ฮั่นตะวันออก ภายใต้ขุนศึก ซุนกวน ซึ่งภายหลังเป็นปฐมจักรพรรดิแห่งง่อก๊กใน ยุคสามก๊ก
ลิต้ายเกิดเมื่อ ค.ศ. 161 ที่ อำเภอไห่หลิง เขตกฺวังหลิง (ปัจจุบันคือ ไท่โจว, มณฑลเจียงซู) เขาเริ่มต้นรับราชการเป็นขุนนางชั้นผู้น้อยในท้องถิ่นนั้นก่อนจะหนีลงใต้มายัง ภูมิภาคกังตั๋ง เพื่อหนีความวุ่นวายในเขตที่ราบภาคกลางของจีนใน คริสต์ทศวรรษ 190 เขาเดินทางมารับราชการภายใต้ขุนศึก ซุนกวน ซึ่งปกครองพรมแดนในภูมิภาคกังตั๋งในปลาย ราชวงศ์ฮั่นตะวันออก
หัวแหลมผาชัน
หัวแหลมผาชัน () เป็นธรณีสัณฐานชายฝั่ง เป็นจุดแผ่นดินที่ปกติและมักมีระยะตกชนซึ่งยื่นออกไปในแหล่งน้ำ หัวแหลมผาชันที่มีขนาดใหญ่พอสมควรมักเรียก แหลม (cape)
หัวแหลมผาชันและอ่าวมักตั้งอยู่บนแนวชายฝั่งเดียวกัน อ่าวมีแผ่นดินขนาบสามด้าน ส่วนหัวแหลมผาชันมีน้ำขนาบอยู่สามด้าน หัวแหลมผาชันและอ่าวเกิดบนแนวชายฝั่งไม่ร่วมแนว โดยที่แถบหินที่มีความต้านทานต่าง ๆ วิ่งตั้งฉากกับชายฝั่ง อ่าวเกิดในที่ที่มีการกร่อนของหินอ่อนแอ (ความต้านทานน้อย) เช่น ทรายและดินเหนียว เหลือแนวหินที่แข็งแรง (ความต้านทานสูงกว่า) เช่น หินชอล์ก หินปูน แกรนิต เกิดเป็นหัวแหลมผาชันหรือคาบสมุทร
สโมสรฟุตบอลเทียนจินฉวนเจียน
สโมสรฟุตบอลเทียนจินฉวนเจียน () เป็นสโมรฟุตบอลอาชีพในประเทศจีน ปัจจุบันลงเล่นในไชนีสซูเปอร์ลีก สโมสรตั้งอยู่ที่เทียนจิน และมีสนามเหย้าคือไหเหอเอ็ดดูเคชันนัลฟุตบอลสเตเดียม ซึ่งมีความจุ 30,000 ที่นั่ง เจ้าของสโมสรในปัจจุบันคือ Quanjian Nature Medicine ซึ่งซื้อกิจการสโมสรตั้งแต่วันที่ 7 กรกฎาคม ค.ศ. 2015
"ข้อมูลล่าสุดเมื่อจบฤดูกาล 2017"
สระ (แหล่งน้ำ)
สระหรือบ่อ เป็นแหล่งน้ำนิ่งที่ปกติเล็กกว่าทะเลสาบ โดยอาจเกิดตามธรรมชาติหรือมนุษย์สร้างขึ้นก็ได้ สระอาจเกิดตามธรรมชาติในที่ลุ่มน้ำท่วมถึงเป็นส่วนหนึ่งของระบบแม่น้ำ หรืออาจเป็นแอ่งแยกต่างหากก็ได้ สระอาจมีน้ำตื้นและมีพืชและสัตว์ที่เติบโตในน้ำและที่ลุ่มชื้นแฉะ ชนิดของสิ่งมีชีวิตในสระโดยทั่วไปตัดสินจากปัจจัยต่าง ๆ รวมกันได้แก่ระดับน้ำ (โดยเฉพาะอย่างยิ่งความลึกและระยะเวลาที่น้ำขัง) และระดับสารอาหาร แต่ปัจจัยอื่นก็มีความสำคัญ เช่น การมีหรือไม่มีร่มเงาของไม้ต้น การมีหรือไม่มีลำธาร ผลของสัตว์ที่มากินหญ้า และความเค็ม
บ่อยครั้งมนุษย์สร้างสระ ในชนบทเกษตรกรและชาวบ้านขุดสระในสวนหลังบ้านหรือขุดลอกสระที่มีอยู่แล้วโดยตักโคลนระหว่างฤดูร้อนออก มีแหล่งน้ำมนุษย์สร้างขึ้นหลายชนิดที่จัดเป็นสระ บางสระสร้างขึ้นจำเพาะเพื่อฟื้นฟูที่อยู่อาศัยของสัตว์ รวมทั้งการบำบัดน้ำ อย่างอื่นเช่น สวนน้ำ สระออกแบบมาเพื่อประดับตกแต่งเป็นภูมิทัศน์หรือลักษณะทางสถาปัตยกรรมอื่น บ่อปลาออกแบบมาเพื่อเพาะเลี้ยงปลาขาย และบ่อแสงอาทิตย์ออกแบบเพื่อเก็บรักษาพลังงานความร้อน
แหล่งน้ำนิ่ง เช่น สระและทะเลสาปมักจำแนกแยกจากแหล่งน้ำไหล เช่น ลำห้วย ลำธาร ธารน้ำหรือแม่น้ำ ระดับสารอาหารและคุณภาพน้ำในสระสามารถควบคุมได้จากกระบวนการธรรมชาติอย่างการเติบโตของสาหร่าย หรือการกรองโดยมนุษย์
ปีเตอร์ ชิลตัน
ปีเตอร์ เลสลี ชิลตัน OBE (เกิดวันที่ 18 กันยายน ค.ศ. 1949) เป็นอดีตผู้รักษาประตูฟุตบอลชาวอังกฤษ ผู้ทำสถิติลงเล่นให้กับทีมชาติอังกฤษมากที่สุด โดยลงเล่นไป 125 นัด และเคยเป็นผู้เล่นที่ลงเล่นในนัดการแข่งขันอย่างเป็นทางการมากที่สุดถึง 1,249 นัด ก่อนที่จะถูกทำลายสถิติโดย Paul Bastock ใน ค.ศ. 2017 IFFHS จัดอันดับให้ชิลตันเป็น 1 ใน 10 สุดยอดผู้รักษาประตูแห่งศตวรรษที่ 20 ซึ่งการจัดอันดับนี้เกิดขึ้นในปี ค.ศ. 2000
เขาลงเล่นฟุตบอลตลอดระยะเวลา 30 ปี กับ 11 สโมสรที่แตกต่าง เขาคว้าแชมป์ยูโรเปียนคัพ 2 สมัย และลงเล่นมากกว่า 1,300 นัด (เฉพาะการแข่งขันอย่างเป็นทางการ) ชิลตันยังเป็นส่วนหนึ่งของทีมชาติอังกฤษในการแข่งขันฟุตบอลชิงแชมป์แห่งชาติยุโรป 1980, ฟุตบอลโลก 1982, ฟุตบอลโลก 1986, ฟุตบอลชิงแชมป์แห่งชาติยุโรป 1988 และฟุตบอลโลก 1990 เขาเคยลงเล่นเกิน 100 นัดให้กับ 5 สโมสร และเคยทำสถิติคลีนชีตส์ในฟุตบอลโลกรอบสุดท้ายมากที่สุดถึง 10 นัด ร่วมกับผู้รักษาประตูชาวฝรั่งเศสอย่าง Fabien Barthez
ในช่วงการค้าแข้งกับนอตทิงแฮมฟอเรสต์ เขาพาสโมสรคว้าแชมป์เฟิสต์ดิวิชัน, ยูโรเปียนคัพ 2 สมัย, ยูฟ่าซูเปอร์คัพ 1 สมัย และฟุตบอลลีกคัพ
อ้างอิง:
เลสเตอร์ซิตี
นอตทิงแฮมฟอเรสต์
เซาแทมป์ตัน
อังกฤษ
มังกรคู่สู้สิบทิศ (ละครโทรทัศน์)
มังกรคู่สู้สิบทิศ (; ) เป็นละครโทรทัศน์ที่กล่าวถึงวรรณกรรมเรื่องหนึ่งของ หวงอี้ เรื่อง มังกรคู่สู้สิบทิศ นำแสดงโดย หลิน เฟิง, อู๋ จัวซี, หยาง อี้, ไลลา ตง, หู ติ้งซิน, หลี่ เฉียน, คริสตีน อู๋ ออกอากาศทางช่อง 3 แฟมิลี ในไทย ในวันจันทร์-ศุกร์ เวลา 14.45-15.45 น. ตั้งแต่วันที่ 19 เมษายน 2561- 4 กรกฎาคม 2561 รวมทั้งสิ้น 42 ตอน ซึ่งละครเรื่องนี้ออกอากาศต่อจากละครเรื่อง เจาะเวลาหาจิ๋นซี
เทย์นารา คอนที
เทน์นารา เมโล เด คาร์วาโล (Taynara Melo de Carvalho; ) เป็นนักมวยปล้ำอาชีพและอดีตนักยูโดชาวบราซิล ปัจจุบันเซ็นสัญญากับ WWE ร่ามฝึกค่ายพัฒนาทักษะ NXT ภายใต้ชื่อ เทย์นารา คอนที (Taynara Conti) เธอเป็นนักมวยปล้ำหญิงคนแรกของบราซิลที่เข้าร่วม WWE
กาวีตา เดวี
กาวีตา ดาลัล (Kavita Dalal) เป็นนักมวยปล้ำอาชีพชาวอินเดียซึ่งปัจจุบันได้เซ็นสัญญากับ WWE ในสังกัดค่ายพัฒนาทักษะของ NXT ภายใต้ชื่อ กาวีตา เดวี (Kavita Devi) เป็นนักมวยปล้ำอาชีพหญิงคนแรกของประเทศอินเดียที่ปล้ำให้กับ WWE เธอปล้ำในสมาคมอิสระภายใต้ชื่อ Kavita และ Hard KD เป็นที่สะดุดตากับสมาคม Continental Wrestling Entertainment เธอใส่ชุดซาลวาร์ ซึ่งเป็นชุดพื้นเมืองของอินเดีย เพื่อแสดงให้เห็นว่าเสื้อผ้าที่สวมใส่ไม่อาจหยุดยั้งเธอจากการแข่งมวยปล้ำได้ และเป็นแรงบันดาลใจให้ผู้หญิงอินเดียคนอื่น ๆ ที่สนใจในกีฬามวยปล้ำ
ปูซานไอพาร์ก
ปูซานไอพาร์ก () เป็นสโมสรฟุตบอลในประเทศเกาหลีใต้ ตั้งอยู่ที่ปูซาน ประเทศเกาหลีใต้ ปัจจุบันลงเล่นในเคลีก 2 สนามเหย้าคือสนามกีฬาปูซานกูท็อก โดยเป็น 1 ใน 5 สโมสรแรกเริ่มในโคเรียนซูเปอร์ลีก และลงแข่งขันในลีกสูงสุดตั้งแต่ ค.ศ. 1983-2015 ก่อนที่จะตกชั้นสู่ลีกรอง สโมสรมักถูกเรียกเล่น ๆ ว่า แทอู ซึ่งเป็นชื่อบริษัทเจ้าของสโมสร
ไมเคิล ฟาลเคสการ์ด
ไมเคิล ฟาลเคสการ์ด (เกิดวันที่ 9 เมษายน ค.ศ. 1991) เป็นนักฟุตบอลชาวเดนมาร์กเชื้อสายฟิลิปปินส์ ปัจจุบันลงเล่นในตำแหน่งผู้รักษาประตูให้กับสโมสรฟุตบอลทรูแบงค็อก ยูไนเต็ด ในไทยลีก และยังลงเล่นให้กับทีมชาติฟิลิปปินส์ โดยก่อนหน้านี้ เคยลงเล่นให้กับทีมชาติชุดเยาวชนของเดนมาร์ก
ฟาลเคสการ์ดเกิดที่ประเทศเดนมาร์ก บิดาเป็นชาวเดนมาร์ก ส่วนมารดาเป็นชาวฟิลิปปีโน เขาได้รับอิทธิพลด้านฟุตบอลจากบิดาและพี่ชายของเขา เมื่อเขาอายุ 5 ขวบ ได้เข้าร่วมสโมสรเยาวชน Kastrup Boldklub เขามีความฝันอยากเป็นผู้รักษาประตูอาชีพดั่งปีเตอร์ ชไมเคิล
ฟาลเคสการ์ดเริ่มต้นอาชีพกับสโมสร Brøndby IF ในปี ค.ศ. 2010 และย้ายไปสโมสร Odense Boldklub ในปี ค.ศ. 2015 โดยเขาได้รับเลือกให้เป็นผู้รักษาประตูมือหนึ่ง แต่ต่อมาเขาได้รับบาดเจ็บจนต้องเข้าผ่าตัด และเมื่อหายเจ็บ เขาก็ย้ายไปมิดทิลแลนด์
ในเดือนมกราคม ค.ศ. 2018 เขาย้ายไปเข้าร่วมแบงค็อก ยูไนเต็ด ในไทยลีก หลังจากที่ไม่ได้ลงเล่นให้กับมิดทิลแลนด์เลย เขาถูกซื้อตัวมาในฐานะโควตาอาเซียน เนื่องจากเขามีเชื้อสายฟิลิปปินส์ด้วย
ฟาลเคสการ์ดลงเล่นนัดแรกให้กับสโมสร ฤดูกาล 2018 เมื่อวันที่ 12 กุมภาพันธ์ ค.ศ. 2018 นัดที่แบงค็อกเปิดบ้านแพ้เอสซีจี เมืองทองฯ 2-3 และเก็บคลีนชีตส์นัดแรกของฤดูกาล ในนัดที่ทีมของเขาบุกไปชนะการท่าเรือที่แพตสเตเดียม 3-0 เมื่อวันที่ 7 เมษายน
ฟาลเคสการ์ดลงเล่นให้กับทีมชาติเดนมาร์ก รุ่นอายุไม่เกิน 18 ถึง 20 ปี
เขามีเชื้อสายฟิลิปปินส์ จึงย้ายไปเล่นให้กับทีมชาติฟิลิปปินส์แทน โดยทางสหพันธ์ฟุตบอลฟิลิปปินส์ ได้ทราบถึงความสามารถของเขา ผ่านทางเดนนิส คาการา และเจอร์รี ลูเซนา เพื่อนร่วมทีมชาติของเขา
ในเดือนมีนาคม ค.ศ. 2018 ฟาลเคสการ์ดถูกเรียกตัวติดทีมชาติเป็นครั้งแรก และอยู่ในชุดผู้เล่นนัดกระชับมิตรพบกับฟีจี เมื่อวันที่ 22 มีนาคม เขาลงเล่นในครึ่งแรกโดยไม่เสียประตู ส่วนในครึ่งหลัง Nick O'Donnell ลงเล่นแทน การแข่งขันนัดนั้นจบลงด้วยชัยชนะ 3-2 ของทีมชาติฟิลิปปินส์
รางวัลภาพยนตร์แห่งชาติ สุพรรณหงส์ สาขาลำดับภาพยอดเยี่ยม
ผู้ชนะและผู้เข้าชิงมากกว่าหนึ่งครั้ง
แยกบางลำพู
แยกบางลำพู () เป็นทางแยกในลักษณะสี่แยกในพื้นที่บางลำพู แขวงชนะสงคราม เขตพระนคร กรุงเทพมหานคร เป็นจุดตัดกันของถนนพระสุเมรุ, ถนนสามเสน และถนนจักรพงษ์ โดยถือว่าเป็นจุดเริ่มต้นของถนนสามเสนและถนนจักรพงษ์
ในอดีต บริเวณทางแยกทางฝั่งถนนพระสุเมรุนี้เป็นที่ตั้งห้างนิวเวิลด์ ห้างสรรพสินค้าขนาดใหญ่ที่เปิดดำเนินกิจการมาตั้งแต่ปี พ.ศ. 2526 แต่ทว่าประสบปัญหาโครงสร้างของตัวอาคารและไม่ได้รับอนุญาตให้ต่อเติม แต่ทางเจ้าของกิจการก็ยังคงฝ่าฝืนเปิดดำเนินกิจการและแอบต่อเติมมาโดยตลอด ต่อมาห้างนิวเวิลด์ได้เกิดไฟไหม้เมื่อปี พ.ศ. 2542 และปี พ.ศ. 2547 ก็เกิดเหตุอาคารถล่มจากการรื้อถอน ทั้งสองเหตุการณ์มีผู้เสียชีวิต และได้รับบาดเจ็บ ต่อมาตัวอาคารห้างได้ถูกปิดร้าง แต่ทว่าที่บริเวณชั้นล่างที่กลายเป็นบ่อน้ำขัง ก็มีการปล่อยปลาลงไปเพื่อให้กินลูกน้ำ จนกลายเป็นสถานที่ท่องเที่ยวที่โด่งดังไปทั่วโลก ก่อนจะถูกปิดตายอย่างถาวรมาตั้งแต่วันที่ 30 มิถุนายน พ.ศ. 2557 จนถึงปัจจุบัน
มิสแกรนด์บึงกาฬ
มิสแกรนด์บึงกาฬ () เป็นการประกวดนางงามของจังหวัดบึงกาฬ จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์บึงกาฬมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์บึงกาฬคนปัจจุบัน คือ ระพีพรรณ นาสิงทอง ได้รับตำแหน่งเมื่อวันที่ 12 พฤษภาคม พ.ศ. 2561 ณ โรงแรมเดอะวัน บึงกาฬ
2018: ชุดเนรมิตผ้า บึงกาฬเป็นหนึ่งจังหวัดที่ขึ้นชื่อเรื่องการทอผ้าตามอัตตลักษณ์วิถีอารยธรรมลุ่มน้ำโขง จึงได้นำอุปกรณ์ทอผ้าที่เรียกว่า กี่ หรือหูก โดยใช้ เส้นฝ้าย,หลอดด้าย,กระสวย,ฟันหวี(ฟืม) ,ตะกอ(เขาฟืม) นำมารังสรรค์ให้เกิดเป็น ชุดเนรมิตผ้า ที่เป็นเอกลักษณ์ของชุมชน ซึ่งเป็นลายผ้าข้าวม้าโบราณ ที่ทอด้วยเส้นฝ้ายจากกลุ่มทอผ้าบ้านสะง้อ จังหวัดบึงกาฬ
2017: ชุดเวียงนาคินทร์ พญานาค ตามความเชื่อของในทุกๆภาคของไทยจะเกี่ยวเนื่องและค้ำจุนพุทธศาสนา บึงกาฬมีสถานที่สำคัญคือสะดือแม่น้ำโขงเชื่อกันว่าเป็นเมืองบาดาลที่อาศัยของพญานาค จึงเป็นแรงบันดาลใจของชุดเวียงนาคินทร์ สะท้อนถึงความศรัทธาในงานศิลปะ และผสานกับความอ่อนช้อยสรีระของสตรีดั่งพญานาคที่มีชีวิต
2016: ชุดมทนนาคี (มะ-ทะ-นะ-นา-คี) พญานาคผู้ลุ่มหลงในความรักบึงกาฬเป็นอีกจังหวัดหนึ่งที่ได้รับการขนานนามเป็น"นาคานคร"หรือ"เมืองพญานาค" ในชุด"มทนนาคี"นี้ จะถ่ายทอดความเชื่อโบราณ "นาคเกี้ยว" หนึ่งในเครื่องรางศักดิ์สิทธิ์ที่มีมาแต่ครั้งโบราณ เป็นรูปนาค2ตนขดพันกันแสดงถึงการเกี้ยวพาราสี แสดงความรักระหว่างนาคเพศผู้และเพศเมีย จึงถือเป็นสัญลักษณ์แห่งความอุดมสมบูรณ์
อิสลาม สลีมานี
อิสลาม สลีมานี (; เกิดวันที่ 18 มิถุนายน ค.ศ. 1988) เป็นนักฟุตบอลชาวแอลจีเรีย ตำแหน่งกองหน้า ปัจจุบันลงเล่นให้กับเฟแนร์บาห์แชในซือเปร์ลีก ประเทศตุรกี ด้วยสัญญายืมตัวจากเลสเตอร์ ซิตี
สลีมานีเริ่มต้นอาชีพกับสโมสรในประเทศบ้านเกิดอย่าง JSM Chéraga และ CR Belouizdad ต่อมาในปี ค.ศ. 2013 เขาย้ายไปยุโรปและเซ็นสัญญากับสปอร์ติงลิสบอน เขาลงเล่นให้กับสปอร์ติงอยู่สามฤดูกาล และพาทีมคว้าแชมป์ Taça de Portugal ในปี ค.ศ. 2015 และในปีถัดมา เขาย้ายไปเลสเตอร์ซิตีด้วยค่าตัว 28 ล้านปอนด์
เขาลงเล่นทีมชาตินัดแรกในปี ค.ศ. 2012 และติดทีมชาติในการแข่งขันแอฟริกาคัพออฟเนชันส์ ในปี 2013 และ 2015 และฟุตบอลโลก 2014 โดยเขาทำสองประตูในฟุตบอลโลกครั้งนั้น สถิติล่าสุดเมื่อเดือนมกราคม ค.ศ. 2017 เขาทำประตูให้ทีมชาติได้ 25 ประตู ทำให้กลายเป็นผู้ทำประตูให้ทีมชาติมากที่สุดเป็นอันดับที่ 4
สโมสรอัลญะซีเราะฮ์
อัลจาซีราสปอร์ตแอนด์คัลเจอร์คลับ เป็นสโมสรฟุตบอลอาชีพจากอาบูดาบี สหรัฐอาหรับเอมิเรตส์ ปัจจุบันลงเล่นในยูเออีโปร-ลีก สโมสรก่อตั้งในปี ค.ศ. 1974 จากการยุบรวมกันของสโมสร "Khalidiyah" และ "Al Bateen"
อ้างอิง:
อินเตอร์สเตต 80
อินเตอร์สเตต 80 () เป็นทางหลวงที่จำกัดการเข้าถึงในสหรัฐอเมริกาที่เริ่มต้นจากดาวน์ทาวน์นครซานฟรานซิสโก รัฐแคลิฟอร์เนีย สิ้นสุดที่ทีเนก รัฐนิวเจอร์ซีย์ ในพื้นที่ปริมณฑลนครนิวยอร์ก (New York City Metropolitan Area) ทางหลวงสายนี้กำหนดขึ้นเป็นเส้นทางของระบบทางหลวงอินเตอร์สเตตในปี ค.ศ. 1956 การก่อสร้างช่วงสุดท้ายเปิดให้บริการในปี ค.ศ. 1986 เป็นทางหลวงอินเตอร์สเตตที่ยาวที่สุดอันดับสองของสหรัฐอเมริกา รองจากอินเตอร์สเตต 90 อินเตอร์สเตตสายนี้ผ่านตัวเมืองใหญ่หลายเมือง ได้แก่ โอกแลนด์ แซคราเมนโต รีโน ซอลต์เลกซิตี โอมาฮา ดิมอยน์ และโทลีโด รวมถึงผ่านเมืองชิคาโก คลีฟแลนด์ และนครนิวยอร์ก แต่ไม่ได้เข้าสู่ตัวเมือง
อินเตอร์สเตต 80 เป็นทางหลวงอินเตอร์สเตตที่ใกล้เคียงกับทางหลวงสายประวัติศาสตร์สายแรกที่ข้ามสหรัฐอเมริกาที่ชื่อ ทางหลวงลินคอล์น เป็นอย่างมาก และมีเส้นทางไปตามทางหลวงทางประวัติศาสตร์สายสำคัญหลายสาย สำหรับอินเตอร์สเตต 80 ในช่วงจากชิคาโกจนถึงยังส์ทาวน์เป็นถนนที่เก็บค่าผ่านทาง ประกอบด้วย อินดีแอนาโทลโรด (Indiana Toll Road) และโอไฮโอเทิร์นไพก์ (Ohio Turnpike) นอกจากนี้ อินเตอร์สเตต 80 มีการใช้เส้นทางร่วมกันกับอินเตอร์สเตต 90 จากพอร์ทิจไปจนถึงอิลิเรีย
สโมสรฟุตบอลอัลอะฮ์ลี (ญิดดะฮ์)
สโมสรอัลอะฮ์ลีอัสซะอูดี () เป็นสโมสรฟุตบอลอาชีพซาอุดีอาระเบีย ตั้งอยู่ที่เมืองญิดดะฮ์ ปัจจุบันกำลังแข่งขันในซาอุดีโปรเฟสชันนัลลีก สโมสรก่อตั้งในปี ค.ศ. 1937
อัลอะฮ์ลีคว้าแชมป์ลีกภายในประเทศ 10 สมัย, คิงส์คัพ 7 สมัย, คราวน์ปรินซ์คัพ 6 สมัย, Prince Faisal bin Fahd Cups 5 สมัย และซูเปอร์คัพ 1 สมัย ส่วนในระดับนานาชาติ สโมสรคว้าแชมป์จีซีซีแชมเปียนส์ลีก 3 สมัย และฟุตบอลชิงแชมป์สโมสรอาหรับ 1 สมัย และเคยเข้าชิงชนะเลิศเอเอฟซีแชมเปียนส์ลีก 2 ครั้ง
อัลอะฮ์ลี เป็นหนึ่งในสี่สโมสรผู้ร่วมก่อตั้งซาอุดีโปรลีก และไม่เคยตกชั้นจากลีกสูงสุด รว่มกับ อัลฮิลาล, Al-Ittihad และ Al-Nassr อัลอะฮ์ลีเคยทำสถิติไม่แพ้ใคร 51 นัดติดต่อกัน ตั้งแต่ ค.ศ. 2014-2016
สนามเหย้าของอัลอะฮ์ลีคือคิงอับดุลลอห์สปอร์ตซิตี หรือสนามกีฬาเคเอเอสซี สนามแห่งนี้ยังเป็นสนามเหย้าร่วมของสโมสรคู่ปรับอย่าง Al-Ittihad และเป็นสนามที่ใหญ่เป็นอันดับที่สองของประเทศ มีความจุ 62,000 ที่นั่ง
อินเตอร์สเตต 75
อินเตอร์สเตต 75 () เป็นทางหลวงอินเตอร์สเตตสายหลักในภูมิภาคเกรตเลกส์และภูมิภาคสหรัฐตะวันออกเฉียงใต้ของสหรัฐอเมริกา หมายเลขที่ลงท้ายด้วยเลข 5 หมายความว่าเป็นทางหลวงสายหลักของประเทศในแนวเหนือ–ใต้ มีเส้นทางจากตอนใต้ของรัฐฟลอริดาไปจนถึงทางเหนือของรัฐมิชิแกน เริ่มต้นบนถนนรัฐฟลอริดาหมายเลข 826 และถนนรัฐฟลอริดาหมายเลข 924 และสิ้นสุดที่พรมแดนประเทศแคนาดา อินเตอร์สเตต 75 เป็นทางหลวงอินเตอร์สเตตที่ยาวที่สุดอันดับ 7 และเป็นทางหลวงอินเตอร์สเตตแนวเหนือ–ใต้ที่ยาวที่สุดอันดับ 2 รองจากอินเตอร์สเตต 95 และผ่านรัฐต่าง ๆ จำนวน 6 รัฐ ได้แก่ รัฐฟลอริดา รัฐจอร์เจีย รัฐเทนเนสซี รัฐเคนทักกี รัฐโอไฮโอ และรัฐมิชิแกน เขตเมืองใหญ่ที่อินเตอร์สเตต 75 ผ่านนั้น ได้แก่ (จากใต้ไปเหนือ) ไมแอมี แทมปา แอตแลนตา ซินซินแนติ และดีทรอยต์
อินเตอร์สเตต 70
อินเตอร์สเตต 70 () เป็นทางหลวงอินเตอร์สเตตสายหลักในสหรัฐอเมริกาที่มีเส้นทางจากอินเตอร์สเตต 15 ใกล้กับโคฟฟอร์ต รัฐยูทาห์ ไปจนถึงอินเตอร์สเตต 695 ใกล้กับบอลทิมอร์ รัฐแมริแลนด์ อินเตอร์สเตต 70 มีเส้นทางไปตามทางหลวงสหรัฐหมายเลข 40 ทางตะวันออกของเทือกเขาร็อกกี แต่ทางตะวันตกของเทือกเขา เส้นทางของอินเตอร์สเตต 70 มาจากถนนหลายสาย อินเตอร์สเตตผ่านเข้าเมืองและวิ่งนอกเมืองใหญ่หลายแห่ง ได้แก่ เดนเวอร์ แคนซัสซิตี เซนต์หลุยส์ อินเดียแนโพลิส โคลัมบัส พิตต์สเบิร์ก และบอลทิมอร์
แบล็ค ไอวอรี่ คอฟฟี่
กาแฟขี้ช้างเป็นหนึ่งในกาแฟที่แพงที่สุดในโลกมีราคาขายประมาณ 1,100 ดอลลาร์สหรัฐต่อกิโล รสชาติกาแฟถูกอธิบายไว้ว่ามีความนุ่มนวลไม่มีความขม ต่างจากกาแฟทั่วไป ปริมาณที่ผลิตได้มีจำนวนน้อยมีวางขายเพียวโรงแรมหรูไม่กี่ที่ ราคาอยู่ที่ 50 ดอลลาร์สหรัฐต่อแก้ว ปริมาณของกาแฟที่ได้นั้นจะถึงอยู่กับปริมาณผลกาแฟ ความอยากอาหารของช้าง จำนวนเมล็ดที่เสียหาญจากการเขี้ยว ความสามารถของควาญช้างและภรรยาที่จะเก็บเมล็ดกาแฟ ราคาของกาแฟขี้ช้างสูงเนื่องจากต้องใช้หปริมาณผลกาแฟมากเพื่อผลิต ผลกาแฟ 33 กิโลกรัมจะสามารถผลิตกาแฟชี้ช้างได้เพียง 2 กิโลกรัมเท่านั้น กาแฟส่วนใหญ่สูญหายจากการเคี้ยวหรือถ่ายในพุ่มไม้
กาแฟขี้ช้างผลิตโดยบริษัทแบล็ค ไอวอรี่ คอฟฟี่ที่มูลนิธิช้างเอเชียสามเหลี่ยมทองคำในเชียงแสน มูลนิธิช่วยเหลือและดูแลช้าง มีช้างประมาณ 20 เชือก 8%ของยอดขายถูกบริจาคเข้ามูลนิธิเพื่อเพื่อเงินทุนช่วยดูแลสุขภาพช้าง การบริโภคผลกาแฟไม่มีผลเสียต่อช้างและคาเฟอีนไม่ได้ถูกดูดซึ่มจาผลกาแฟที่ช้างกิน
องโยย (ราชวงศ์จิ้น)
องโยย หรือ หฺวังจุน ในภาษาจีนกลาง (; 206 — 28 มกราคม 286) ชื่อรอง ซื่อจื้อ () ขุนพลผู้มีชีวิตอยู่ในช่วงปลาย ยุคสามก๊ก และช่วงต้น ราชวงศ์จิ้น
อินเตอร์สเตต 65
อินเตอร์สเตต 65 () เป็นทางหลวงอินเตอร์สเตตสายหลักในภูมิภาคสหรัฐกลาง หมายเลขลงท้ายด้วย 5 หมายความว่ามีเส้นทางในแนวเหนือ–ใต้ เชื่อมต่ออ่าวเม็กซิโกกับเกรตเลกส์เข้าด้วยกัน ปลายทิศใต้ตั้งอยู่ที่ทางแยกต่างระดับบนอินเตอร์สเตต 10 ในนครโมบีล รัฐแอละแบมา และมีปลายทิศเหนืออยู่ที่ทางแยกต่างระดับบนอินเตอร์สเตต 90 ทางหลวงสหรัฐหมายเลข 12 และทางหลวงสหรัฐหมายเลข 20 ในนครแกรี รัฐอินดีแอนา ทางตะวันออกเฉียงใต้ของนครชิคาโก
อินเตอร์สเตต 65 เชื่อมต่อพื้นที่เมืองหลายแห่งในภูมิภาคสหรัฐตะวันตกกลางและสหรัฐใต้ ซึ่งเชื่อมต่อเมืองใหญ่ 4 แห่งในรัฐแอละแบมา ได้แก่ โมบีล มอนต์กอเมอรี เบอร์มิงแฮม และฮันต์สวิลล์ และยังเป็นหนึ่งในเส้นทางที่ผ่านเมืองแนวเหนือ–ใต้ของแนชวิลล์ รัฐเทนเนสซี, ลุยส์วิลล์ รัฐเคนทักกี, และอินเดียแนโพลิส รัฐอินดีแอนา
กาลูอา
กาลูอา () เป็นเหล้ารสกาแฟจากประเทศเม็กซิโก เครื่องดื่มชนิดนี้ประกอบไปด้วยรัม น้ำตาล วานิลลา และกาแฟอะแรบิกา เปโดร โดเมก เริ่มผลิตกาลูอาในปี ค.ศ. 1936 ตั้งแต่ปี ค.ศ. 2004 เป็นต้นมา กาลูอามีแอลกอฮอล์ลดลงเหลือร้อยละ 20.0 จากเดิมร้อยละ 26.5
กาลูอามักนำมาทำค็อกเทล บ้างก็นำมาทำขนมอบหรือใส่ในไอศกรีม เค้ก และชีสเค้ก โดยมากจะผสมกับนม กาแฟ และโกโก้
กาลูอาทำมาจากเมล็ดกาแฟจึงมีกาเฟอีนประมาณ 10 มิลลิกรัมต่อ 100 มิลลิลิตร หรือประมาณร้อยละ 25 ของกาแฟ
คาลัวร์เป็นส่วนประกอบของค็อกเทล เช่น
ฌ็อง-ฌัก-เรฌิส เดอ ก็องบาเซแร็ส
ฌ็อง-ฌัก-เรฌิส เดอ ก็องบาเซแร็ส () เป็นขุนนาง รัฐบุรุษ และนักกฎหมายชาวฝรั่งเศสในช่วงการปฏิวัติฝรั่งเศสและสาธารณรัฐฝรั่งเศสที่ 1 เขาเป็นหนึ่งในคณะผู้ร่างประมวลกฎหมายนโปเลียน ซึ่งกลายเป็นรากฐานของประมวลกฎหมายแพ่งของฝรั่งเศสตลอดจนกฎหมายแห่งในหลายประเทศ ก็องบาเซแร็สเกิดในเมืองมงเปอลีเยในตระกูลขุนนางยากจน ในปี 1744 เขาสำเร็จการศึกษาด้านกฎหมายและสืบทอดงานต่อจากบิดาในตำแหน่งที่ปรึกษาประจำสำนักบัญชีและการเงินในเมืองตูลูซ เขาเป็นผู้สนับสนุนการปฏิวัติฝรั่งเศสซึ่งเริ่มขึ้นในปี 1789 ต่อมาในปี 1792 เขาได้เป็นผู้แทนในสภากงว็องซียงแห่งชาติ และต่อมาได้เข้าเป็นสมาชิกในคณะกรรมาธิการความปลอดภัยส่วนรวมหลังการสิ้นอำนาจของรอแบ็สปีแยร์
เมื่อนายพลนโปเลียนก่อรัฐประหาร 18 บรูว์แมร์ในปี 1799 เขาก็ได้รับแต่งตั้งเป็น "กงสุลโท" ในคณะกงสุลฝรั่งเศส ซึ่งตลอดช่วงที่เป็นกงสุลนี้ เขารับผิดชอบด้านการร่างประมวลกฎหมายแพ่งฉบับใหม่ของฝรั่งเศสซึ่งเรียกว่า "ประมวลกฎหมายนโปเลียน" อันเป็นกฎหมายที่ปรับปรุงมาจากกฎหมายโรมัน ประมวลกฎหมายฉบับนี้ได้รับการยอมรับนับถือเป็นประมวลกฎหมายสมัยใหม่ฉบับแรกของฝรั่งเศส ประมวลกฎหมายฉบับนี้ได้รับการประกาศใช้โดยจักรพรรดินโปเลียนที่ 1 ในปี 1804 แม้ก็องบาเซแร็สไม่เคยเห็นด้วยกับการปราบดาตนขึ้นเป็นจักรพรรดิของนโปเลียน แต่เขาก็ยอมรับใช้จักรพรรดินโปเลียน เขาได้รับการอวยยศขึ้นเป็นเจ้าชาย และในปี 1808 ก็ได้เป็นดยุกแห่งปาร์มา โดยพื้นฐานแล้ว เขาถือเป็นข้าราชการพลเรือนผู้มีอำนาจเป็นอันดับสองของฝรั่งเศสในยุคจักรพรรดินโปเลียน
ก็องบาเซแร็สเป็นบุคคลรักร่วมเพศ รสนิยมทางเพศของเขาเป็นที่รับรู้กันในคนหมู่มาก และเขาก็ไม่ได้มีความพยายามจะปิดบังเลย นโปเลียนมักจะนำประเด็นเรื่องนี้มีมาแซวเล่นกับเขาอยู่เสมอ เขามีสไตล์การใช้ชีวิตฟุ่มเฟือยและหรูหรา มื้อค่ำในบ้านของเขาเป็นที่เลื่องลือว่าดีเลิศที่สุดในฝรั่งเศส เขามีทรัพย์สินราว 7.3 ล้านฟรังค์ (ราว 2,000 ล้านบาท ณ ปี 2015) ณ วันที่เขาถึงแก่อสัญกรรมในปี 1824
อินเตอร์สเตต 55
อินเตอร์สเตต 55 () เป็นทางหลวงอินเตอร์สเตตสายหลักในสหรัฐตอนกลาง หมายเลขที่ลงท้ายด้วย 5 หมายความว่าเป็นเส้นทางหลักในแนวเหนือ–ใต้ เชื่อมต่อจากอ่าวเม็กซิโกกับเกรตเลกส์เข้าด้วยกัน ทางหลวงสายนี้เริ่มต้นจากลาปลาซ รัฐลุยเซียนา บนอินเตอร์สเตต 10 และสิ้นสุดที่ชิคาโก รัฐอิลลินอยส์ บนทางหลวงสหรัฐหมายเลข 41 เมืองใหญ่ที่อินเตอร์สเตต 55 เชื่อมต่อเข้าด้วยกัน ได้แก่ (จากใต้ไปเหนือ) แจ็กสัน รัฐมิสซิสซิปปี, แมมฟิส รัฐเทนเนสซี, และเซนต์หลุยส์ รัฐมิสซูรี
ช่วงของอินเตอร์สเตต 55 ระหว่างชิคาโกไปจนถึงเซนต์หลุยส์ สร้างขึ้นเป็นทางเลือกสำหรับทางหลวงสหรัฐหมายเลข 66 อินเตอร์สเตต 55 ข้ามแม่น้ำมิสซิสซิปปีสองครั้ง ครั้งแรกที่แมมฟิส และอีกครั้งที่เซนต์หลุยส์
แพนเซ็กชวล
แพนเซ็กชวล () คือความรัก ความปรารถนาทางเพศ หรือแรงดึงดูดทางอารมณ์ต่อผู้อื่นโดยไม่สนใจเพศสภาพหรืออัตลักษณ์ทางเพศคนที่เป็นแพนเซ็กชวลมักบอกตัวเองบอดทางเพศ(gender-blind) หรือเพศไหนไม่สำคัญ กล่าวคือเพศไม่ใช่ปัจจัยในการเลือกคู่ ความรักหรือแรงดึงดูดทางเพศที่พวกเขามีต่อผู้อื่น
แพนเซ็กชวลอาจเรียกได้ว่าเป็นรสนิยมทางเพศหรือเป็นสาขาย่อยของไบเซ็กชวลเพื่อแสดงถึงอัตลักษณ์ทางเพศอีกแบบหนึ่ง เพราะคนที่เป็นแพนเซ็กชวลเปิดกว้างกับคนที่ไม่ได้คิดว่าตนเป็นชายหรือหญิงเท่านั้น แพนเซ็กชวลจึงไม่เชื่อในการมีเพียงสองเพศ (gender binary) บางกล่าวว่าคำว่าแพนเซ็กชวลนั้นครอบคลุมมากกว่าไบเซ็กชวล แต่ขอบเขตของคำว่าไบเซ็กชวลนั้น ยังเป็นที่โต้เถียงกันในกลุ่มบุคคลที่มีความหลากหลายทางเพศ โดยเฉพาะกลุ่มไบเซ็กชวล
อุปสรรคแพน ("pan-)" มาจากภาษากรีกโบราณแปลว่า ทั้งหมด, ทุกอัน "πᾶν" และออมนิ ("omni-)" มาจากภาษาลาตินแปลว่า ทั้งหมด "omnis" คำว่าแพนเซ็กชวลปรากฏครั้งแรกในปี 1917 ใช้สื่อถึงความต้องการทางเพศ (libido) ที่เป็นปัจจัยหลักของกิจกรรม ความคิดและร่างกายมนุษย์ ในจิตวิทยาเบื้ยงต้น (คิดค้นโดยซิกมุนด์ ฟรอยด์)
ความหมายตรงตัวของไบเซ็กชวลนั้นมาจากอุปสรรคไบ ("bi-")ที่แปลว่าสอง ดังนั้นไบเซ็กชวลจึงหมายถึงความรักต่อสองเพศ (ชายและหญิง) หรือสองเพศสภาพ แต่แพนเซ็กชวลนั้นมาจากอุปสรรคแพน"(pan-)" หมายถึงความรักต่อคนอื่นไม่ว่าจะเป็นเพศใด หรือเพศสภาพใด โดยยึดคำนิยามเหล่านี้ แพนเซ็กชวลนั้นต่างจากไบเซ็กชวลตรงที่รวมถึงคนที่มีภาวะเพศกำกวมหรือคนที่อยู่นอกการมีเพียงสองเพศ (gender binary)
ฟุตซอลไทยแลนด์ลีก ฤดูกาล 2561
ฟุตซอลไทยแลนด์ลีก 2561 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของสมาคมฟุตบอลแห่งประเทศไทยฯ จัดขึ้นเป็นครั้งที่ 11 ในปี พ.ศ. 2561 มีสมาคมฟุตบอลแห่งประเทศไทย และการกีฬาแห่งประเทศไทย (FAT) เป็นผู้จัดการแข่งขัน ซึ่งในฤดูกาลนี้ มี 14 ทีมที่เข้าร่วมการแข่งขัน โดยระบบการแข่งขันจะใช้ระบบแบบเหย้า-เยือนโดยหมุนเวียนใช้แต่ละสนามในการแข่งขัน โดยเริ่มต้นฤดูกาลการแข่งขันในวันที่ 21 เมษายน พ.ศ. 2561 และจะสิ้นสุดฤดูกาลการแข่งขันในวันที่ ธันวาคม พ.ศ. 2561
อัปเดตล่าสุด ณ วันที่ 15 กรกฎาคม พ.ศ. 2561
จังหวัดโบโฮล
จังหวัดโบโฮล เป็นจังหวัดเกาะในเขตกิตนางคาบีซายาอัน ประเทศฟิลิปปินส์ ประกอบด้วยเกาะใหญ่ และเกาะบริวารขนาดเล็กอีก 75 เกาะ เมืองหลักคือตักบีลารัน มีพื้นที่ และมีชายฝั่งทะเลยาว โบโฮลเป็นเกาะที่ใหญ่เป็นอันดับที่ 10 ของฟิลิปปินส์ เกาะใกล้เคียงทางด้านทิศตะวันตกคือเกาะเซบู ทางทิศตะวันออกเฉียงเหนือคือเกาะเลเต และเกาะทางทิศใต้คือมินดาเนา
จังหวัดโบโฮลเป็นจังหวัดชั้นเอก แบ่งการปกครองออกเป็น 3 เขตนิติบัญญัติ, 1 นคร, 47 เทศบาล, และ 1,109 บารังไกย์
จังหวัดนี้เป็นจุดหมายปลายทางสำคัญของนักท่องเที่ยว เนื่องจากมีรีสอร์ตและชายหาดหลายแห่ง และมีสถานที่อันเป็นเอกลักษณ์ของประเทศ นั่นคือ เนินเขาช็อกโกแลต ซึ่งสามารถมองเห็นได้ชัดจากบนอากาศยาน เกาะปังเลาตั้งอยู่ทางตะวันตกเฉียงใต้ของจังหวัด เป็นเกาะที่มีชื่อเสียงในด้านการดำน้ำอันดับต้น ๆ ของโลก และสามารถพบทาร์เซียร์ฟิลิปปิน สัตว์จำพวกไพรเมตขนาดเล็กที่สุดของโลก
จังหวัดนี้ยังเป็นสถานที่เกิดของคาร์ลอส การ์เซีย ประธานาธิบดีฟิลิปปินส์คนที่ 8 (ดำรงตำแหน่ง ค.ศ. 1957–1961) ซึ่งเกิดที่เมืองตาลีโบน
วันที่ 15 ตุลาคม ค.ศ. 2013 โบโฮลประสบแผ่นดินไหวขนาด 7.2 แมกติจูด ซึ่งมีจุดศูนย์กลางการสะเทือนอยู่ห่างจากเมืองซักบายันไปประมาณ แผ่นดินไหวครั้งนี้ยังสร้างความเสียหายในเซบูตอนใต้ มีผู้เสียชีวิต 156 คน บาดเจ็บ 374 คน และโบสถ์เก่าแก่หลายแห่งได้รับความเสียหายจากภัยพิบัติครั้งนี้
เนินเขาช็อกโกแลตเป็นหนึ่งในสถานที่ท่องเที่ยวยอดนิยมของประเทศ ทำให้โบโฮลได้รับฉายา "อัญมณีแห่งฟิลิปปินส์" โดยเนินเขาแห่งนี้คือหินปูนที่หลงเหลือจากซากปะการังในยุคน้ำแข็ง เนินเขาจะเปลี่ยนเป็นสีน้ำตาลในช่วงฤดูร้อน
โบโฮลมีบ่อน้ำพุ 114 แห่ง ลำธาร 172 สาย และแม่น้ำ 4 สายหลัก ได้แก่ แม่น้ำอีนาบังกา ไหลทางตะวันตกเฉียงเหนือของจังหวัด แม่น้ำโลโบกไหลผ่านตอนกลางลงสู่ชายฝั่งตอนใต้ แม่น้ำอาบาตันไหลผ่านทางตะวันตกเฉียงใต้ และแม่น้ำอีปีลซึ่งอยู่ทางทิศเหนือ
ภายในเกาะมีถ้ำและน้ำตกหลายแห่ง น้ำตกที่สำคัญได้แก่ น้ำตกแมกอาโซ ซึ่งคำว่าแมกอาโซนั้น แปลว่า "ควัน" ในภาษาท้องถิ่น
จังหวัดซีคีฮอร์
จังหวัดซีคีฮอร์ (เซบัวโน: Lalawigan sa Siquijor, ) เป็นจังหวัดระดับที่ 5 ในภูมิภาคกิตนางคาบีซายาอัน ประเทศฟิลิปปินส์ มีเมืองหลักชื่อเดียวกันกับชื่อจังหวัด อยู่ใกล้กับเกาะเซบูทางทิศเหนือ เกาะเนโกรสทางทิศตะวันตก เกาะโบโฮลทางทิศตะวันออกเฉียงเหนือ และใกล้กับเกาะมินดาเนาทางทิศใต้ ในยุคอาณานิคม ชาวสเปนเคยเรียกเกาะแห่งนี้ว่า "เกาะแห่งไฟ" จังหวัดแห่งนี้มีชื่อเสียงในด้านธรรมเนียมที่แปลกประหลาด ทำให้มีนักท่องเที่ยวมาเยี่ยมเยือนที่นี่มากขึ้นทุกปี
สโมสรฟุตบอลแทรคเตอร์ซาซี
สโมสรฟุตบอลแทรคเตอร์ซาซี () หรือ แทรคเตอร์ เป็นสโมสรฟุตบอลอาชีพในประเทศอิหร่าน ตั้งอยู่ที่เมืองตาบริซ ประเทศอิหร่าน โดยมีบริษัทการผลิตแทรคเตอร์อิหร่านเป็นเจ้าของ ปัจจุบันลงเล่นในเปอร์เซียนกัลฟ์โปรลีก สโมสรก่อตั้งในปี ค.ศ. 1970 และเลื่อนชั้นสู่ลีกสูงสุดในอีก 5 ปีถัดมา
ในฤดูกาล 2008–09 แทรคเตอร์เลื่อนชั้นกลับสู่ลีกสูงสุดอีกครั้งในรอบ 8 ปี และได้รับสิทธิ์ไปแข่งขันเอเอฟซีแชมเปียนส์ลีกครั้งแรกในปี เอเอฟซีแชมเปียนส์ลีก 2013
นอกจากฟุตบอลแล้ว แทรคเตอร์ซาซียังมีสโมสรฟุตซอล บาสเกตบอล วอลเลย์บอล เทควันโด และเบสบอล
"เฉพาะการแข่งขันอย่างเป็นทางการ"
อินเตอร์สเตต 20
อินเตอร์สเตต 20 () เป็นทางหลวงอินเตอร์สเตตแนวตะวันออก–ตะวันตกสายหลักในสหรัฐใต้ อินเตอร์สเตต 20 มีระยะทาง มีจุดเริ่มต้นใกล้กับเคนต์ รัฐเท็กซัส บนอินเตอร์สเตต 10 สิ้นสุดที่ฟลอเรนซ์ บนอินเตอร์สเตต 95 อินเตอร์สเตต 20 ผ่านรัฐต่าง ๆ ได้แก่ รัฐเท็กซัส รัฐลุยเซียนา รัฐมิสซิสซิปปี รัฐแอละแบมา รัฐจอร์เจีย และรัฐเซาท์แคโรไลนา เมืองใหญ่ที่อินเตอร์สเตต 20 เชื่อมต่อเข้าด้วยกัน (จากตะวันตกไปตะวันออก) ได้แก่ ฟอร์ตเวิร์ท แดลลัส รัฐเท็กซัส, ชรีฟพอร์ต รัฐลุยเซียนา, แจ็กสัน รัฐมิสซิสซิปปี, เบอร์มิงแฮม รัฐแอละแบมา, แอตแลนตา รัฐจอร์เจีย, และโคลัมเบีย รัฐเซาท์แคโรไลนา
จากปลายทางที่อินเตอร์สเตต 95 ทางหลวงสายนี้ได้มีเส้นทางต่อไปอีกประมาณ ไปทางทิศตะวันออกเพื่อเข้าเมืองฟลอเรนซ์ ในฐานะที่เป็นสายแยกเข้าเมืองของอินเตอร์สเตต 20
เส้นขนานที่ 5 องศาใต้
เส้นขนานที่ 5 องศาใต้ คือวงกลมละติจูดที่ 5 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, ทวีปแอฟริกา, มหาสมุทรอินเดีย, เอเชียตะวันออกเฉียงใต้, ออสตราเลเซีย, มหาสมุทรแปซิฟิกและทวีปอเมริกาใต้
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 5° ใต้ลากผ่านพื้นที่ดังนี้:
เส้นขนานที่ 5 องศาเหนือ
เส้นขนานที่ 5 องศาเหนือ คือวงกลมละติจูดที่ 5 องศา ด้านเหนือของระนาบศูนย์สูตรโลก เส้นนี้ลากผ่านมหาสมุทรแอตแลนติก, ทวีปแอฟริกา, มหาสมุทรอินเดีย, เอเชียตะวันออกเฉียงเหนือ, มหาสมุทรแปซิฟิกและทวีปอเมริกาใต้
เส้นขนานนี้คือช่วงที่มหาสมุทรแปซิฟิกยาวที่สุด
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 5° เหนือลากผ่านพื้นที่ดังนี้:
เส้นขนานที่ 25 องศาเหนือ
เส้นขนานที่ 25 องศาเหนือ คือวงกลมละติจูดที่ 25 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา, ทวีปเอเชีย, มหาสมุทรอินเดีย, มหาสมุทรแปซิฟิก, ทวีปอเมริกาเหนือและมหาสมุทรแอตแลนติก
เป็นชายแดนจุดเหนือสุดของมาลีซึ่งแบ่งกับมอริเตเนีย
ที่ละติจูดนี้ ดวงอาทิตย์จะมองเห็นได้เป็นเวลา 13 ชั่วโมง 42 นาที ในระหว่างครีษมายัน และ 10 ชั่วโมง 35 นาที ในระหว่างเหมายัน
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 25° เหนือลากผ่านพื้นที่ดังนี้:
การประชุมกาซาบล็องกา
การประชุมกาซาบล็องกา(รหัสนามว่า ซิมโบล) ได้ถูกจัดตั้งขึ้นที่โรงแรม Anfa ในกาซาบล็องกา ฝรั่งเศสโมร็อกโก ตั้งแต่วันที่ 14 ถึง 24 มกราคม ค.ศ. 1943 เพื่อวางแผนทางยุทธศาสตร์ของฝ่ายสัมพันธมิตรในทวีปยุโรปในช่วงขั้นต่อไปของสงครามโลกครั้งที่สอง ผู้ที่ได้เข้าร่วมประชุมในครั้งนี้ได้แก่ ประธานาธิบดีแห่งสหรัฐ แฟรงกลิน ดี. โรสเวลต์ และนายกรัฐมนตรีแห่งสหราชอาณาจักร วินสตัน เชอร์ชิล นอกจากนี้ยังได้มีผู้เข้าร่วมการประชุมที่เป็นตัวแทนของกองกำลังฝรั่งเศสเสรี ได้แก่ นายพล ชาร์ล เดอ โกล และ Henri Giraud แม้ว่าพวกเขาจะมีบทบาทที่เล็กน้อยและไม่ใช่ส่วนหนึ่งของการวางแผนทางทหาร ผู้นำ โจเซฟ สตาลิน ได้ปฏิเสธที่จะเข้าร่วมประชุม เนื่องจากการสู้รบอย่างต่อเนื่องในยุทธการที่สตาลินกราด ซึ่งเขาเป็นที่ความต้องการที่จะอยู่ในสหภาพโซเวียต
วาระการประชุมในครั้งนี้ได้กล่าวถึงรายละเอียกของขั้นตอนทางยุทธวิธี การจัดสรรทรัพยากรและเปิดประเด็นที่กว้างขวางของนโยบายทางการฑูต การถกเถียงและการเจรจาต่อรองได้ก่อให้เกิดสิ่งที่เป็นรู้จักกันคือ คำแถลงการณ์กาซาบล็องกา และอาจเป็นคำยั่วยุมากที่สุดในประวัติศาสตร์ของวัตถุประสงค์คือ "การยอมจำนนโดยไร้เงื่อนไข" หลักการของ"การยอมจำนนโดยไร้เงื่อนไข"มาเพื่อเป็นตัวแทนของเสียงเป็นหนึ่งเดียวของฝ่ายสัมพันธมิตรที่ไม่ยอมโอนอ่อน—ตัดสินใจอย่างแน่วแน่ว่าฝ่ายอักษะจะต้องสู้รบจนต้องพบความปราชัยอย่างถึงที่สุด
การประชุมไคโร
การประชุมไคโร (รหัสนามว่า เซ็กทันท์; sextant) เมื่อวันที่ 22–26 พฤศจิกายน ค.ศ. 1943 จัดขึ้นในกรุงไคโร ประเทศอียิปต์ ได้สรุปใจความถึงการเป็นพันธมิตรร่วมต่อต้านญี่ปุ่นในช่วงสงครามโลกครั้งที่สองและการตัดสินใจเกี่ยวกับเอเชียหลังสงคราม ผู้ที่เข้าร่วมประชุม ได้แก่ ประธานาธิบดีแห่งสหรัฐ แฟรงกลิน ดี. โรสเวลต์, นายกรัฐมนตรีแห่งสหราชอาณาจักร วินสตัน เชอร์ชิล และจอมทัพ เจียง ไคเชก แห่งสาธารณรัฐจีน ผู้นำโซเวียต โจเซฟ สตาลินได้ปฏิเสธที่จะเข้าร่วมการประชุมเพราะการเข้าพบกับเจียงอาจจะทำให้ส่งผลกระทบระหว่างสหภาพโซเวียตและญี่ปุ่น(กติกาสัญญาความเป็นกลางโซเวียต–ญี่ปุ่น ค.ศ. 1941 เป็นข้อตกลงห้าปีของความเป็นกลางระหว่างสองประเทศ ใน ค.ศ. 1943 สหภาพโซเวียตไม่ได้ทำสงครามกับญี่ปุ่น เว้นแต่จีน, สหราชอาณาจักร และสหรัฐฯเท่านั้น)
การประชุมไคโรได้จัดตั้งขึ้นที่บ้านพักของเอกอัครราชทูตสหรัฐอเมริกาประจำอียิปต์ Alexander Comstock Kirk ใกล้กับสุสานพีระมิด
สองวันต่อมา สตาลินได้เข้าพบกับโรสเวลต์และเชอร์ชิลในเตหะราน อิหร่าน สำหรับการประชุมเตหะราน
ฝ่ายอเมริกันไม่ได้ต้องการให้ฝรั่งเศสกลับไปครองอินโดจีน ได้เสนอให้เจียง ไคเชกเข้าควบคุมอินโดจีนฝรั่งเศสไว้ทั้งหมด แต่เจียง ไคเชกได้ปฏิเสธข้อเสนอนี้ต่อหน้าสาธารณชน
ปฏิญญาไคโรได้ประกาศออกไป เมื่อวันที่ 27 พฤศจิกายน ค.ศ. 1943 และได้ปล่อยในคำแถลงการณ์ไคโรผ่านวิทยุ เมื่อวันที่ 1 ธันวาคม ค.ศ. 1943 ได้ระบุถึงเจตนารมณ์ของฝ่ายสัมพันธมิตรที่จะใช้กำลังทางทหารอย่างต่อเนื่องจนกว่าญี่ปุ่นจะยอมจำนนอย่างไม่มีเงื่อนไข มาตราการหลักของปฏิญญาไคโรคือประเทศทั้งสามแห่งฝ่ายสัมพันธมิตรได้ต่อสู้รบในสงครามเพื่อขัดขวางและลงทัณฑ์ของการรุกรานของญี่ปุ่น พวกเขาไม่ได้แสวงหาผลประโยชน์เพื่อพวกเขาเอง และจะไม่เกี่ยวข้องกับสงครามการขยายดินแดนภายหลังความขัดแย้ง "ญี่ปุ่นได้แย่งชิงหมู่เกาะทั้งหมดในมหาสมุทรแปซิฟิกซึ่งพวกเขาได้เข้ายึดหรือครอบครองตั้งแต่จุดเริ่มต้นของสงครามโลกครั้งที่หนึ่ง ในปี ค.ศ. 1914", "ดินแดนทั้งหมดที่ญี่ปุ่นได้แย่งชิงมาจากจีน รวมทั้งแมนจูเรีย เกาะฟอร์โมซา(ไต้หวัน) และเกาะเปสกาโดเรส(เผิงหู)จะต้องนำกลับคืนสู่สาธารณรัฐจีน" ญี่ปุ่นจะต้องถูกขับออกไปจากดินแดนอื่นๆทั้งหมดที่พวกเขาได้กระทำความโหดร้ายและความละโมบ และ"ในขณะเดียวกัน ประเทศเกาหลีจะได้รับการปลดปล่อยและเป็นอิสระ"
ความเป็นชาย
ความเป็นชาย () คือ คุณสมบัติ พฤติกรรมและบทบาทที่เกี่ยวข้องกับเด็กผู้ชายและผู้ชาย โดยสังคมเป็นผู้กำหนดต่างจากความหมายของเพศชาย มาตร่ฐานต่างกันไปตามวัฒนธรรมและยุคสมัย ทั้งเพศชายและเพศหญิงสามารถแสดงออกลักษณะและพฤติกรรมของผู้ชายได้
ลัษณะที่แสดงถึงความเป็นชายในสังคมตะวันตกได้แก่ ความกล้าหาญ พึงพาตนเอง ความรุนแรง และการกล้าแสดงออก ความเป็นลูกผู้ชาย(Machismo)เป็นรูปแบบหนึ่งของความเป็นชายที่เน้นพลังอำนาจและความเป็นชายโดยไม่คำนึงถึงผลกระทบและหน้าที่
ความเป็นหญิง
ความเป็นหญิง() คือ คุณสมบัติ พฤติกรรมและบทบาทที่เกี่ยวข้องกับเด็กผู้หญิงและผู้หญิง ความเป็นหญิงส่วนหนึ่งสังคมเป็นผู้กำหนดและอีกส่วนจากลักษณะทางชีววิทยา แตกต่างจากนิยามของเพศหญิงที่ทั้งเพศชายและเพศหญิงสามารถแสดงออกถึงความเป็นหญิงได้
ลัษณะที่แสดงถึงความเป็นหญิงได้แก่ ความอ่อนโย เห็นใจผู้อื่น และความอ่อนไหว แม้ว่าลัษณะความเป็นหญิงจะขึ้นอยู่กับสถานที่และสิ่งแวดล้อมและได้รับอิทธิพลจากทั้งสังคมและวัฒนธรรม ในประเทศที่ไม่ได้พูดภาษาอังกฤษ บางคอนเซ็ปหรือสิ่งของก็ถูกมองว่าดูมีความเป็นหญิงหรือความเป็นชาย
สงครามโกนบอง–หงสาวดี
สงครามโกนบอง–หงสาวดี (; ) เป็นสงครามที่สู้กันระหว่างราชอาณาจักรโกนบองและราชอาณาจักรหงสาวดีใหม่ในพม่าตั้งแต่ ค.ศ. 1752 ถึง 1757 เป็นสงครามชุดสุดท้ายในระหว่างโกนบองอันเป็นกลุ่มผู้ใช้ภาษาพม่าซึ่งอยู่ทางเหนือกับหงสาวดีอันเป็นกลุ่มผู้ใช้ภาษามอญซึ่งอยู่ทางใต้ จบลงด้วยความพ่ายแพ้ของมอญซึ่งเคยครองภาคใต้มาหลายร้อยปี
สงครามนี้เริ่มในเดือนเมษายน ค.ศ. 1752 ในสภาพขบวนการอิสระต่อต้านอำนาจกองทัพหงสาวดีที่เพิ่งยึดอำนาจจากราชอาณาจักรตองอู การต่อต้านดังกล่าวมีผู้นำคือพระเจ้าอลองพญาผู้ก่อตั้งราชอาณาจักรโกนบอง พระองค์สามารถเอาชัยในพื้นที่พม่าตอนบนได้ทั้งหมดเมื่อสิ้น ค.ศ. 1753 หงสาวดีจากภาคใต้จึงรุกรานกลับอย่างเต็มรูปแบบใน ค.ศ. 1754 แต่ไม่สำเร็จ เมื่อเวลาผ่านไป สงครามก็มีลักษณะทางชาติพันธุ์มากขึ้น เพราะเป็นการสู้กันของพม่าจากทางเหนือกับมอญจากทางใต้ กองทัพโกนบองเข้าสู่พม่าตอนล่างในเดือนมกราคม ค.ศ. 1755 ยึดดินดอนสามเหลี่ยมอิรวดีและเมืองดะโกนเป็นผลสำเร็จในเดือนพฤษภาคมของปีนั้น เมืองท่าสิเรียมที่อยู่ในความพิทักษ์ของกลุ่มฝรั่งเศสยื้อสงครามออกไปอีก 14 เดือน แต่ถูกตีแตกในเดือนกรกฎาคม ค.ศ. 1756 ทำให้ฝรั่งเศสยุติบทบาทในสงครามครั้งนี้ ต่อมาในเดือนพฤษภาคม ค.ศ. 1757 ฝ่ายโกนบองยึดพะโคเมืองหลวงของหงสาวดีไว้ได้ ราชอาณาจักรหงสาวดีที่ตั้งมาได้ 16 ปีจึงล่มสลายลง กองกำลังมอญแห่งหงสาวดีถอยไปตั้งตัวในคาบสมุทรตะนาวศรีอยู่หลายปีโดยได้ความช่วยเหลือจากกรุงศรีอยุธยา แต่พม่าแห่งโกนบองยึดคาบสมุทรดังกล่าวคืนจากกรุงศรีอยุธยาและขับไล่มอญออกไปได้ใน ค.ศ. 1765
เมื่อสิ้นสงคราม กลุ่มชาติพันธุ์พม่าจากทางเหนือเข้าตั้งรกรากในคาบสมุทรตะนาวศรี และในต้นคริสต์ศตวรรษที่ 19 การกลืนและสมรสกันระหว่างชาติพันธุ์ทำให้มอญกลายเป็นชนกลุ่มน้อยไปในที่สุด
มอซือ
มอซือ หรือ จักรพรรดินีเหมา (; สิ้นพระชนม์ 22 กันยายน 237) พระนามเดิม ไม่ทราบ ฐานันดรศักดิ์ จักรพรรดินีหมิงเต้า จักรพรรดินีแห่ง วุยก๊ก ระหว่าง ยุคสามก๊ก ของจีนพระนางอภิเษกกับ พระเจ้าเว่ยหมิง หรือ พระเจ้าโจยอย จักรพรรดิองค์ที่ 2 ของวุยก๊ก
มอซือเป็นพระสนมของพระเจ้าโจยอยตั้งแต่รัชสมัยของพระราชบิดา พระเจ้าเว่ยเหวิน หรือ พระเจ้าโจผี ปฐมจักรพรรดิของวุยก๊กเมื่อครั้งยังดำรงพระยศเป็น ผิงยฺเหวียนหฺวัง
คำให้การขุนหลวงวัดประดู่ทรงธรรม
คำให้การขุนหลวงวัดประดู่ทรงธรรม เอกสารจากหอหลวง เป็นเอกสารยุคปลายกรุงศรีอยุธยา สันนิษฐานว่าเขียนขึ้นราวรัชสมัยของสมเด็จพระบรมราชาธิราชที่ 3 หรือ พระเจ้าอยู่หัวบรมโกศ มีเนื้อหาเป็นเรื่องเล่าจากความทรงจำ สันนิษฐานว่ารับการคัดลอกและเรียบเรียงจากต้นฉบับในหอหลวง
เอกสารบรรยายสภาพกรุงศรีอยุธยาโดยละเอียด ข้อมูลเหล่านี้เมื่อสำรวจศึกษาพื้นที่แล้ว พบว่ามีความถูกต้องแม่นยำ ในส่วนหลังของเอกสารบรรยายถึงโบราณราชประเพณี ได้แก่ ธรรมเนียมถือน้ำ พระราชพิธีลงสรงเจ้าฟ้า พิธีโสกันต์ ว่าด้วยเครื่องยศสำหรับศพ แบบอย่างการพระเมรุ ยังมีบรรยายถึงตำแหน่งยศพระราชาคณะฐานานุกรม มีตอนที่ว่าด้วยพระพิไชยเสนา เป็นตำราสอนข้อความประพฤติของราชการ ตอนสุดท้ายเล่าเกี่ยวกับเหตุการณ์สมัยอยุธยาตอนปลาย ตั้งแต่รัชสมัยสมเด็จพระเจ้าอยู่หัวบรมโกศ สมเด็จพระเจ้าอุทุมพรและช่วงต้นรัชกาลสมเด็จพระเจ้าเอกทัศน์
ตีพิมพ์ครั้งแรกใน "แถลงงานประวัติศาสตร์ เอกสาร โบราณคดี" ตั้งแต่ฉบับปีที่ 3 เล่ม 1 (มกราคม 2512) ถึงฉบับปีที่ 5 เล่ม 2 (พฤษภาคม 2514) ใช้ชื่อเอกสารนี้ว่า "คำให้การขุนหลวงวัดประดู่ทรงธรรม" รวม 6 ฉบับ ต่อมาจึงได้รวมพิมพ์เป็นเล่มเมื่อ พ.ศ. 2534 โดยคณะกรรมการชำระประวัติศาสตร์ไทยและจัดพิมพ์เอกสารทางประวัติศาสตร์และโบราณคดี สำนักเลขาธิการนายกรัฐมนตรี โดยยังคงอักขรวิธีของต้นฉบับไว้ทั้งหมด
ปู้ฮูหยิน
ปู่้ฮูหยิน หรือ พระสนมปู้ (; สิ้นพระชนม์ ค.ศ. 238) พระสนมใน พระเจ้าซุนกวน ปฐมจักรพรรดิแห่ง ง่อก๊ก ระหว่าง ยุคสามก๊ก ของจีน
ปู้ฮูหยินหรือพระสนมปู้ประสูติที่ อำเภอไหวหยิน เขตหลินไหว ปัจจุบันคือ ไหวอัน มณฑลเจียงซู พระนางประสูติช่วงเวลาหนึ่งในช่วงปลาย ราชวงศ์ฮั่นตะวันออก โดยพระนางเป็นพระญาติกับ เปาจิด เสนาธิการคนสำคัญคนหนึ่งของซุนกวนเมื่อยังเยาว์พระมารดาได้นำพระนางจากไหวหยินมายังเขตโลกั๋ง
ใน ค.ศ. 199 โลกั๋งถูกพิชิตโดยขุนศึก ซุนเซ็ก ซึ่งปกครองเขตแดนในเขตภูมิภาคกังตั๋ง (ปัจจุบันคือ มณฑลกวางตุ้ง ทางตะวันออกเฉียงใต้ของจีน) หลังจากที่ปู้ฮูหยินอพยพจากโลกั๋งมายังกังตั๋งที่กังตั๋งปู้ฮูหยินได้รู้จักกับน้องชายของซุนเซ็ก ซุนกวน และด้วยความงามทำให้พระนางเป็นอนุภรรยาของซุนกวน
Boi (แสลง)
Boi หรือ บอย เป็นคำที่ใช้กันในหมู่กลุ่มบุคคลที่มีความหลากหลายทางเพศ (LGBT) และกลุ่มทอมดี้ (butch and femme) ที่แสดงถึงเพศและอัตลักษณ์ทางเพศ ในกลุ่มเลสเบี้ยนมีการเปิดกว้งมากขึ้นในการยอมรับการแสดงออกทางเพศ และยอมรับให้คนแสดงตนว่าเป็น "บอย" ความหมายของคำว่า "บอย" นั้นมีหลากหลาย เช่น
การเป็นกลางทางเพศ
การเป็นกลางทางเพศ หรือ การไม่ระบุเพศใดเพศหนึ่งชัดเจน () หมายถึงการที่นโยบาย ภาษาและสถาบันทางสังคมต่าง ๆ ควรหลีกแลี่ยงการแบ่งแยกบทบาทคนจากเพศสภาพ เพื่อลดการแบ่งแยกจากการมีบทบาททางเพศที่เพศใดจะเหมาะสมกว่าอีกเพศหนึ่ง
ผู้เสนอนโยบายความเป็นกลางทางเพศอาจสนับสนุนนโยบายสาธารณะที่ออกแบบมาเพื่อขจัดความแตกต่างด้านเพศ เช่น ห้องน้ำที่มีเพศเป็นกลางโดยมีห้องสุขาสาธารณะให้บริการโดยไม่ต้องแยกแยะเพศของบุคคลที่ใช้ มีข้อสังเกตว่าความเป็นกลางทางเพศในกฎหมายมีการเปลี่ยนแปลงลักษณะของข้อพิพาทด้านการดูแลซึ่งทำให้มีแนวโน้มว่าผู้ชายจะได้รับการดูแลบุตรหลานของตนในกรณีที่มีการหย่าร้าง
นิยามทางกฎหมายของเพศเป็นหัวข้อที่มีการถกเถียงกันโดยเฉพาะอย่างยิ่งสำหรับคนข้ามเพศ ในบางประเทศเพื่อให้ถูกต้องตามกฎหมายว่าเป็นเพศใหม่ได้นั้น คมข้ามเพศจำเป็นต้องทำหมันก่อน
รัฐแคลิฟอร์เนียและรัฐออริกอนยอมรับความเป็นกลางทางเพศ โดยทั้งสองรัฐออกกฏหมายอนุญาติให้ประชาชนสามารถเลือกไม่ระบุเพศใดเพศหนึ่งชัดเจนในใบขับขี่ของรัฐได้
มาตราคินซีย์
มาตราคินซีย์ () หรือตัววัดระดับความชอบเพศเดียวกัน ถูกนำมาใช้ในงานวิจัยเพื่ออธิบายรสนิยมทางเพศของบุคคลตามประสบการณ์หรือการตอบแบบสอบถาม ณ ขณะนั้น ค่าต่ำสุดคือ 0 หมายถึง ชอบเพศตรงข้ามเท่านั้น และมากสุดคือ 6 หมายถึง ชอบเพศเดียวกันเท่านั้น จากรายงานของคินซีส์ทั้งหญิงและชายมีค่าพิเศษคือ "X" หมายถึงไม่มีความรู้สึกด้านเพศเลย รายงานนี้ออกเผยแพร่ครั้งแรกใน "พฤติกรรมทางเพศของมนุษย์เพศชาย" ("Sexual Behavior in the Human Male" (1948)) และยังเป็นส่วนหนึงของ "พฤติกรรมทางเพศของมนุษย์เพศหญิง" ("Sexual Behavior in the Human Female" (1953))
คินซีย์สเกลเริ่มจาก 0 สำหรับผู้ที่ชอบเพศตรงข้ามเท่านั้นและไม่มีประสบการ์หรือความต้องการทางเพศต่อเพศเดียวกัน จนถึง 6 สำหรับผู้ที่ชอบเพศเดียวกันเท่านั้นและไม่มีประสบการ์หรือความต้องการทางเพศต่อเพศตรงข้ามเลย และระหว่าง 1 - 5 สำหรับผู้ที่ระดับความต้องการทางเพศต่อทั้งเพศเดียวกันและเพศตรงข้าม รวมถึง "บังเอิญ" หรือ "เป็นครั้งคราว" อยากร่วมเพศกับเพศเดียวกัน
กาษา นาคา
กาษา นาคา เป็นละครโทรทัศน์ไทย แนว สร้างจากบทประพันธ์โดย กนกวลี พจนปกรณ์ โดยได้หยิบบทประพันธ์เรื่อง กาษานาคา มาทำเป็นละครโทรทัศน์ครั้งแรกทาง สถานีโทรทัศน์สีกองทัพบกช่อง 7 โดยค่าย เป่า จิน จง เขียนบทโทรทัศน์โดย ใบลาน กำกับการแสดงโดย สมพร เชื้อบุญอุ้ม นำแสดงโดย วรนุช วงศ์สวรรค์ , ภัทรธฺดา พัชรวีระพงษ์ , วงศกร ปรมัตถากร , สุพจน์ จันทร์เจริญ , นพพล โกมารชุน เริ่มออกอากาศตอนแรกวันพฤหัสบดีที่ 16 พฤษภาคม พ.ศ. 2550- 5 กรกฎาคม พ.ศ. 2550 ต่อจากละครสุภาพบุรุษชาวดิน
บันทึกใสจากวัยฝัน
บันทึกใสจากวัยฝัน () เป็นมังงะชุดแนวโชโจะจากประเทศญี่ปุ่น เขียนและวาดภาพประกอบโดย Io Sakisaka มังงะได้ถูกตีพิมพ์ลงนิตยสาร "Bessatsu Margaret" ของสำนักพิมพ์ชูเอชะ ในเดือน กุมภาพันธ์ 2011 และอวสานในเดือน กุมภาพันธ์ 2015 ส่วนอนิเมะโทรทัศน์ผลิตโดย Production I.G และกำกับโดย Ai Yoshimura ออกอากาศครั้งแรกในญี่ปุ่นในวันที่ 7 กรกฎาคม 2014 ภาพยนตร์ฉบับคนแสดงได้เข้าในเดือนธันวาคม 2014 drama CD ได้ถูกวางจำหน่ายโดยแถมในมังงะเล่มที่ 10 OAD ได้ถูกวางจำหน่ายโดยแถมในมังงะเล่มที่ 11 มังงะเรืองนี้ยังได้รับการแปลในประเทศเยอรมนี, ฝรั่งเศส, อิตาลี, ไต้หวัน, โปแลนด์, และ เม็กซิโก ส่วนในประเทศไทยสำนักพิมพ์บงกช พับลิชชิ่ง เป็นผู้ได้รับลิขสิทธิ์ในการตีพิมพ์มังงะในฉบับภาษาไทย
สุมาหู
สุมาหู หรือ ซือหม่าฝู ในภาษาจีนกลาง (; 180 — 3 เมษายน 272) พระนามรอง ชูต๋า () องค์ชายและรัฐบุรุษแห่ง ราชวงศ์จิ้น ซึ่งก่อนหน้านั้นพระองค์รับราชการเป็นขุนนางแห่ง วุยก๊ก ก่อนที่พระนัดดาของพระองค์ สุมาเอี๋ยน (จักรพรรดิจิ้นหวู่) จะโค่นล้มวุยก๊กใน ค.ศ. 265 และสถาปนา ราชวงศ์จิ้น ขึ้น
สุมาหูประสูติเมื่อ ค.ศ. 180 ที่ อำเภอเวิน เมืองโห้ลาย (ปัจจุบันคือ อำเภอเวิน มณฑลเหอหนาน) เป็นบุตรชายของ สุมาหอง เจ้าเมืองโฮโล่และเป็นน้องชายของ สุมาอี้ เสนาธิการและผู้สำเร็จราชการแห่งวุยก๊ก
สโมสรกีฬาอัล-การาฟา
สโมสรกีฬาอัล-การาฟา () เป็นสโมสรกีฬาของประเทศกาตาร์ ตั้งอยู่ที่เขตอัล-การาฟา โดยกีฬาที่โดดเด่นที่สุดของสโมสรคือฟุตบอล ก่อตั้งเมื่อวันที่ 6 มิถุนายน ค.ศ. 1979 ในนาม Al-Ittihad และได้เข้าร่วมสหพันธ์ฟุตบอลกาตาร์เมื่อวันที่ 23 กันยายนปีเดียวกัน และเปลียนมาใช้ชื่ออัล-การาฟาในปี ค.ศ. 2004 เพื่อให้สอดคล้องกับชื่อเขตที่ตั้ง
อัล-การาฟาลงเล่นเกมเหย้าที่สนามกีฬาThani bin Jassim ตั้งอยู่ที่ย่านอัล-การาฟา จุคนได้ 27,000 ที่นั่ง ก่อตั้งในปี ค.ศ. 2003 เคยใช้จัดการแข่งขันเอเชียนคัพ 2011 และมีแผนขยายความจุเป็น 44,740 ที่นั่ง เพื่อรองรับการแข่งขันฟุตบอลโลก 2022